Mali predstavio poslanicima tri zakonska predloga\nBeograd, 23. februar 2021.\nMinistar finansija u Vladi Republike Srbije Siniša Mali predstavio je danas narodnim poslanicima izmene i dopune Zakona o utvrđivanju porekla imovine i posebnom porezu, kao i dva zakonska predloga koja su važna za energetski sektor i povećanje energetske efikasnosti.\nMali je rekao da je Zakon o utvrđivanju porekla imovine i posebnom porezu značajan jer se njime povećava efikasnost borbe protiv korupcije i sprečavaju mogućnosti poreske utaje i nelegalnost sticanja imovine, pri čemu predložene izmene i dopune detaljnije preciziraju njegove pojedine odredbe.\nMinistar je napomenuo da je taj predlog rezultat zajedničkog rada Ministarstva finansija, Ministarstva pravde i Poreske uprave, podsetivši na to da je u okviru Poreske uprave formiran Sektor za poreklo imovine, koji za početak broji dvadesetak inspektora.\nTo su najiskusniji inspektori iz redova Poreske uprave, a sistematizacijom je planirano da ih bude ukupno 60. Oni trenutno prolaze i dodatne stručne obuke, u čemu imamo pomoć i podršku Međunarodnog monetarnog fonda, precizirao je on.\nMali je podsetio na to da je Skupština Srbije pre oko godinu dana usvojila novi Zakon o utvrđivanju porekla imovine i posebnom porezu, koji treba da počne da se primenjuje od 12. marta ove godine.\nPrema njegovim rečima, jedan od osnovnih ciljeva tog zakona jeste unapređenje efikasnosti poreskog sistema i sprečavanje svakog oblika zloupotreba, odnosno izbegavanja obaveze plaćanja poreza.\nOn se odnosi na sva lica koja poseduju imovinu koja se ne može opravdati njihovim zakonitim prihodima i predviđa mogućnost ispitivanja celokupne imovine fizičkih lica, rekao je Mali.\nMinistar je istakao da je cilj i smanjenje razlika između poreskih obveznika čija imovina odgovara prihodima koje ostvaruju i onih kod kojih postoji nesrazmera u imovini i ostvarenim prihodima.\nZakon se odnosi na sve građane, čime se isključuje svaka eventualna selektivnost u njegovoj primeni. Naravno, na udaru usvojenih rešenja će se, pre svega, naći ona lica kod kojih je najveća nesrazmera između zakonitih prihoda i rashoda, naglasio je on.\nOsim toga, kako je dodao, oporezivanje imovine lica čije se poreklo ne može dokazati zakonitim prihodima istovremeno predstavlja i jedan od najefikasnijih alata u borbi protiv korupcije.\nMali je predočio da je utvrđeno da je do početka primene zakona neophodno izmeniti i dopuniti pojedine odredbe radi otklanjanja problema koji bi mogli da se pojave u primeni.\nPrema njegovim rečima, predložena je izmena naziva ‘nezakonito stečena imovina’ u ’imovina na koju se utvrđuje poseban porez’ kako se ovaj izraz ne bi poistovećivao sa izrazom ’imovina proistekla iz krivičnog dela’.\nTakođe, kako je dodao, predloženo je i dodavanje izraza ‘izdaci za privatne potrebe fizičkog lica,’ koji se odnosi na izdatke koje je fizičko lice imalo za privatne potrebe, a radi utvrđivanja porekla prihoda.\nMinistar je predstavio i Predlog zakona o davanju garancije Republike Srbije u korist Nemačke razvojne banke KfW, a po zaduženju Akcionarskog društva „Elektromreža Srbije“, na iznos od 40 miliona evra.\nGarancija se daje na ime obaveza iz Sporazuma o zajmu za sprovođenje Regionalnog programa za energetsku efikasnost u prenosnom sistemu.\nProjekat ima ogroman nacionalni i regionalni značaj, jer će omogućiti transnacionalni prenos energije na velikim rastojanjima uz minimalne gubitke, spajajući tržišta Istočne i Zapadne Evrope i garantujući sigurno i stabilno snabdevanje domaćih potrošača dovoljnim količinama kvalitetne električne energije, rekao je ministar.\nOn je dodao da se time otvara mogućnost da Srbija preuzme ulogu regionalnog lidera u oblasti energetike.\nMali je poslanicima predstavio i Predlog zakona o potvrđivanju Sporazuma o zajmu između Republike Sribje i Nemačke razvojne banke za projekat „Eenergetska efikasnost u zgradama javne namene i obnovljivi izvori energije u sektoru daljinskog grejanja – Ozelenjavanje javnog sektora“.\nVrednost sporazuma je 50 miliona evra, a novac će biti iskorišćen za unapređenje sistema energetske efikasnosti Vojnomedicinske akademije (VMA) u Beogradu.\nMinistar je napomenuo da je VMA jedna od najvećih bolnica u Evropi, izgrađena 1981. godine, ali da odstupa od savremenih standarda energetske efikasnosti, zbog čega treba izvršiti određene građevinske intervencije kako bi se omogućila ušteda energije, pri čemu je pozvao poslanike da glasaju za predložene izmene i predloge zakona.


TotalCar.rs » Stellantis će do kraja 2021. imati 39 modela na struju\nelektrični automobili, FCA, proizvodnja, PSA, Stellantis\nPodsetio je da su grupacije postigle sporazum o spajanju u decembru 2019, a da je formalno-pravno spajanje okončano 16. januara 2021.\n“Ovo je važan dan za Stellantis. Naše kompanije su radile intenzivno na ovom spajanju i posao je završen bez ikakvog kašnjenja. Ovo je početak novo i uzbudljivog putovanja”, rekao je Tavares.\n“Stellantis će kroz spajanje dve grupacije stvoriti dodatnu vrednost od 25 milijardi evra”, naveo je on.\nOdgovarajući na pitanje novinara šta će se dogoditi ako zbog krize izazvane pandemijom nova kompanija bude morala da smanjuje operacije i optušta radnike, Tavares je rekao da će upravo spajanje dve grupacije u Stellantis biti “štit” koji će sprečiti takav scenario u FCA i PSA.\n(Foto: Marco Alpoži/LaPreše via AP)\nNovi rekord u paralelnom parkiranju: margina od 8 cm\nMond: PSA grupa varala na testovima emisije gasova


Završetkom Hladnog rata otpočeo je proces geopolitičke prekompozicije na evropskom kontinentu koji je tekao u znaku potpunog trijumfalizma Zapada i poraza nekadašnjeg komunističkog Istoka, a što je kulminiralo raspadom (razaranjem) SFRJ, Čehoslovačke, Sovjetskog Saveza i Varšavskog pakta. Uporedo sa ovim promenama iz medijskog, akademskog i političkog diskursa nestao je pojam „Istoka“. To nije samo puki, semantički ili retorički preobražaj, nego promena koja ima višeznačno geopolitičko značenje. Reč je o transformaciji nekadašnje Istočne Evrope u Zapadnu Evropu, što je podrazumevalo i usvajanje novog sistema vrednosti koji ima svoj odjek i u savremenim istoriografskim istraživanjima.\nZapadni planeri su u traganju za novim istorijskim i političkim identitetom država nekadašnjeg socijalističkog lagera procenili da se njihovo uključivanje u „evroatlantske integracije“ mora zasnivati na pretkomunističkim idejnim i državnopravnim postulatima. U ovom nastojanju treba tražiti osnovne uzroke opšte revizije istorije, posebno revizije istorije Drugog svetskog rata. Mada je ova tendencija zapažena na akademskom zapadu još pre nekoliko decenija (npr. u radovima Eriha Noltea u kojima se Drugi svetski rat prikazuje kao sukob dve totalitarne ideologije nacizma i komunizma), ceo postupak je doveden do paroksizma 2006. godine kada je Parlamentarna skupština Saveta Evrope usvojila rezoluciju o „osudi komunizma kao totalitarne ideologije“ što je predstavljalo političko – pravni osnov za usvajanje niza sličnih akata u nekadašnjim komunističkim državama. U nekima od njih, poput Hrvatske, Ukrajine, ili u pribaltičkim državama, na delu je otvorena rehabilitacija sledbenika nacističke ideologije, uz izostanak bilo kakve ozbiljnije reakcije deklarativno antifašistički nastrojenog Brisela koji je 9. maj proglasio Danom Evrope, umesto danom pobede nad nacizmom.\nTendencija revizije istorije Velikog otadžbinskog rata tema je kojom se poslednjih godina ozbiljno bavi savremena ruska istoriografija, čiji vodeći prvaci – poput Pavela Vladimiroviča Tulajeva, uočavaju „novi talas zapadnjačke rusofobije“ koji se odvija pod izgovorom navodne osude komunizma. Na tu temu profesor Tulajev je 2015. godine u Moskvi održao zanimljivo izlaganje o alternativnoj istoriji 20. veka, uz razume se, posebno razmatranje sadržaja Drugog svetskog rata. Prema ovoj verziji istorije, na početku prošlog veka, superuticajno „bratstvo međunarodnih bankara“ donelo je odluku o preuzimanju finansijskog sistema u SAD-u. Sve je kulminiralo 1913. kada je predsednik V. Vilson potpisao akt o formiranju privatne Banke federalnih rezervi. Na taj način stvorene su pretpostavke za uključivanje Amerike u Prvi svetski rat, a za račun međunarodnih bankara, koji su finansirajući Veliki rat i revoluciju u Rusiji 1917. godine suštinski težili razaranju evropskih hrišćanskih monarhija. Za „svetsku bankarsko – masonsku zakulisu“ najvažniji geopolitički cilj bilo je uspostavljanje Istočne Evrope kao lanca limotromfnih država koje trajno treba da sprečavaju potencijalni „kopneni savez Rusije i Nemačke“. Otuda je prirodno da se u ovim državama podstiču antiruski sentimenti (primer Poljske). Zanimljiva je i priča o usponu Hitlera. Ona je tangentalno povezana sa „unutrašnjom konsolidacijom Sovjetskog Saveza“ koji je tridesetih godina napustio ideju o „permanentnoj revoluciji“ i u međunarodnoj politici počeo da se ponašao po klasičnim državnim diplomatskim obrascima, štiteći prvenstveno svoje nacionalne i državne interese.\nMada je u predvečerje Drugog svetskog rata nacistička Nemačka pokazivala izvesnu „geopolitičku dvosmislenost“ koji prirodno proističe iz položaja „nemačke centralnosti“ u Evropi (Minhenski sporazum iz 1938., sporazum Molotov – Ribentrop iz 1939.), atlantistička zajednica je svoj cilj postigla 22. juna 1941. godine, kada je Hitlerova armada napala Sovjetski Savez. Tulajev je u svom referatu posebno ukazao na moralnu hipokriziju „američkih korporacija“ koje su sve vreme rata finansirale nacističku armiju sa kojom je formalno njihova država bila u ratu. U čuvenoj Atlantskoj povelji (14. avgust 1941.) ratne strahote na ruskom frontu opisuju se kao „nacističko –boljševički rat“ uz sasvim jasne konstatacije o sigurnom porazu hitlerovske armije. U isto vreme u krugovima Saveta za inostrane poslove 1942. godine razmatran je projekat „Rat i mir“ čija je jedina tema – posleratno preuređenje Evrope, a što podrazumeva potpuni poraz Nemačke, ali i podjednako sprečavanje rasta uticaja SSSR-a. Za „svetsku zakulisu“ glavni posleratni cilj je sprečavanje rusko – nemačkog povezivanja koje je moguće sprečiti stvaranjem jedne istočnoevropske federacije od Baltika do Jadrana. U tom kontekstu prostor Jugoslavije – Srbije postaje činilac od prvorazrednog strateškog interesa. Na toj osnovi, 24. jula 1942. godine, predsednik Ruzvelt i kralj Petar Drugi potpisali su „Preliminarni ugovor“ – bilateralni sporazum po kojem su dolina Vardara i Morave označeni kao koridori od „najvažnijeg bezbednosnog interesa za američke interese u Evropi“. Zanimljivo je da je pristajanje na ovaj dokument bio jedini uslov koji su Amerikanci ispostavili Brozu kao uslov za podršku posle Rezolucije IB 1948., kao i da je ovaj strateški dokument umnogome odredio ključne principe američke geopolitike na postjugoslovenskom prostoru 1991 – 1999. i sve do danas.\nBaš iz ovih razloga pitanje izučavanja istorije Drugog svetskog rata nameće se kao veliki izazov i za našu akademsku zajednicu, posebno u okolnostima kada savremeni događaji u svetu i na Balkanu neodoljivo podsećaju na atmosferu koja je u međunarodnim odnosima postojala u predvečerje Drugog svetskog rata.


Veran Matić pozvao je poslanike Narodne skupštine Republike Srbije da se uzdrže od diskreditacije medija i ugrožavanja bezbednosti novinara – Centar za razvoj lokalnih medija\nVeran Matić, član Radne grupe Vlade Srbije za bezbednost i zaštitu novinara, pozvao je poslanike Narodne skupštine Republike Srbije da se uzdrže od diskreditacije medija i ugrožavanja bezbednosti novinara.\nPoslanica Srpske napredne stranke Biljana Pantić-Pilja, na svom Instagram nalogu, nakon vesti da će se dnevne novine Nova, čija je redakcija saopštila da nisu uspeli da pronađu štampariju koja bi ih štampala u Srbiji, štampati u susednoj Hrvatskoj i pojaviti na kioscima u Srbiji u sredu, 30. juna, prokomentarisala je da su u pitanju „domaći izdajnici, strani plaćenici.“ „Ima li neko da mu nije jasno?“ pitala je Pilja u svojoj objavi.\nVeran Matić istakao je da je apsolutno neprihvatljivo da se u društvu koje se na različite načine bori sa napadima na medije, pa čak i ubistvima novinara, kroz inovativne komisije koje su dale određene rezultate i međunarodno su verifikovane, oni koji bi zbog funkcija koje obavljaju morali da budu najodgovorniji, umesto da doprinesu civilizovanoj debati i demokratskim procesima u društvu, uzimaju učešće, a često i prednjače u govoru mržnje, napadima i diskreditaciji čitavih redakcija kao izdajničkih i plaćeničkih. U konkretnom slučaju, meta napada je medij koji tek treba da objavi svoj prvi broj, a jedini povod za napad, po svemu sudeći, jeste što će se štampati u susednoj Hrvatskoj jer nije uspeo da pronađe štampariju u Srbiji.\n– Rad Radne grupe za zaštitu i bezbednost novinara u proteklom periodu bio je lokalno osporavan, ali je u međunarodnim ocenama o napretku Srbije ocenjivan kao uspešan iskorak kada je reč o problemima slobode informisanja u Srbiji i bezbednosti medijskih radnika. Ne smemo dozvoliti da se veoma važan angažman Radne grupe, Sigurne linije za prijavljivanje pretnji i nasilja nad novinarima ovakvim istupima permanetno podriva, diskvalifikuje i da se poništavaju pozitivne inicijative, poručio je Matić.


Svi besplatni kulturni sadržaji na jednom mestu - MediaSfera\nBrojne domaće i svetske ustanove kulture odlučile su da otvore svoje galerije, koncertne i bioskopske dvorane i pozorišne sale i besplatno ponude svoje sadržaje.\nSelektori filmskih smotri u Berlinu, Veneciji, Talinu, Lokarnu, Kanu… okupili su se oko internet festivala “Moja draga Karantina” i za gledaoce napravili svojevrsni festival besplatnih kratkih filmova koji počinje 16. marta na platformi Talking Shorts, sa ciljem da prikupi novac za one koji se bore protiv virusa i ljude i organizacije pogođene ovom situacijom.\nDo 10. aprila možete da pratite besplatan onlajn filmski festival Moj OFF. 65 naslova raspoređeno je u pet programskih celina.\nI Salon Muzeja savremene umetnosti pozvao je ljubitelje umetnosti da se sa muzejskom kolekcijom upoznaju preko svog sajta i preko društvenih mreža.\nŠetnja kroz Arheološki park Viminacijum dostupna je na ovom linku\nTakođe, virtuelno možete prošetati i kroz Smederevsku tvrđavu.\nGugl je sklopio saradnju sa preko 2500 muzeja i galerija širom sveta, koje možete obići preko interneta, uključujući i one najposećenije iz Berlina, Firence ili Amsterdama. Više informacija možete pročitati ovde.\nNarodno pozorište u Beogradu najavilo je besplatan striming svojih operskih, baletskih i dramskih predstava.\nSrpsko narodno pozorište iz Novog Sada puštaće na svom sajtu i društvenim mrežama predstave iz svoje arhive.\nJugoslovensko dramsko pozorište obavestilo je publiku da će nastaviti da održava kontakt sa njima i u ovim vremenima izolacije preko interneta. Svakog četvrtaka emitovać jednu popularnu predstavu na svoj Jutjub kanalu, a reprize su petkom, subotom i nedeljom.\nOpera i teatra Madlenianum počeo je sa onlajn emitovanjem svojih najpopularnijih predstava. Pod nazivom Virtuelno putovanje Madlenianuma, Madleniaum će predstave emitovati preko Jutjub kanala sredom, petkom i nedeljom.\nPozorište “Bora Stanković” iz Vranja emitovaće predstave iz svoje arhive utorkom i petkom od 20 časova na svom Jutjub kanalu.\nSvakog petka Hartefakt će emitovati seriju pozorišnih produkcija koje su obeležile regionalnu kulturnu scenu pod nazivom Hartrospektiva.\nZbog aktuelne situacije i Festival internacionalnog studentskog teatra (FIST) preselio se na onlajn platforme. Njihove sadržaje publika će moći da prati na sajtu festivala i na Jutjub kanalu.\nLjubitelji Bečke opere mogu ovde da prate aktuelan onlajn program. Novi sadržaj, koji izlazi svakoga dana u 19 časova, biće dostupan naredna 72 sata za gledanje.\nKolekcija Muzeja knjige i putovanja “Adligata” dostupna je na sajtuпретражива.срб.\nTagoviizložbe koncerti kultura muzeji onlajn kultura opera


Preokret: Novi atest za gasni uređaj ipak nije obavezan – Nadlanu.com\nObjavljeno 27. maja 2013. / 13:21:03\n„Naš je stav da oni koji su potvrdu o ispravnosti TNG uređaja dobili do 2008. i koja važi do 2018. godine do tada ne moraju da rade kontrolne preglede. Ko je naredio drugačije, ne znam“, kaže Jovanović, i dodaje da je o stavu Agencije obavestio i Ministarstvo saobraćaja, koje je donelo Pravilnik o ispitivanju vozila, i MUP, koji je nadležan za registraciju vozila.\n„Ti pregledi su znatno jevtiniji, a Agencija od njih dobija samo po 300 dinara. A od izdavanja atesta, koje košta 6.000 dinara, dobijamo 3.000 dinara. Ali atest se radi samo jednom“, kaže Jovanović.\n„Ne razumem zbog čega je sve urađeno preko noći, da li su TNG uređaji zaista tolika opasnost? Znate li koliko je vozila sa benzinskim i dizel motorima izgorelo u poslednje vreme, pa da li sada i sva takva vozila da kontrolišemo? Pitanje je zbog čega vozači nisu na vreme upoznati s tim promenama. Ne stoje njihove ocene da su građani imali vremena da se obaveste, jer nije mi poznato da iko ujutru kad ide po hleb i mleko kupuje i “Službeni glasnik” kako bi se informisao o promenama zakona. Ako su već izmenili te stvari, trebalo je da naprave i kampanju kojom bi građane na vreme upozorili da moraju da kontrolišu TNG uređaje“, kaže Okanović.


Ubjedljiva pobjeda Lukašenka, pristalice opozicije prave nerede\nPrema preliminarnim informacijama sa gotovo svih biračkih mjesta, Aleksandar Lukašenko osvojio je 81,35 odsto glasova za novi, šesti mandat predsjednika Bjelorusije.\nOvo je saopštila sinoć predsjednica Centralne izborne komisije Lidija Jermošina.\nIzlazne ankete, kako piše Sputnjik, takođe su pokazivale da će Lukašenko ubjedljivo da pobedi – 79,7 odsto glasova.\nFuertes manifestaciones en #Minsk / #Belorussia ante posible caída de la llamada "última dictadura de Europa".#Belarus #Belarus2020 #Belaruselection pic.twitter.com/rdqTuveBJm\n— cuy (@cuyespia) August 9, 2020\nTAS S je javio da policija pokušavala da otjera demonstrante sa spomenika pobjede u centru Minsku bez upotrebe sile. Demonstranti su skandirali “Sramota!”, a grupa od 40-50 mladih pokušala je da uđe u ograđeni prostor. Neki su pritvoreni, a policija je zaustavila saobraćaj duž centralne avenije i susjednih ulica.\n– Nisu oni toliko važni da bi se protiv njih primjenjivala bilo kakva represija – rekao je Lukašenko.


Još jedno povećanje plata od 10 odsto do kraja 2018. - Istinomer\nPredsednik Srbije o povećanju plata u javnom sektoru. (Kurir, 6. 5. 2018.)\n„Ove godine očekujemo još jedno povećanje plata u javnom sektoru od deset odsto do kraja godine.“\nU prošlogodišnjem, rođendanskom, izdanju dnevnog lista Kurir objavljen je, između ostalog, i ekskluzivni intervju sa predsednikom Aleksandrom Vučićem. Govoreći o privrednoj i ekonomskoj situaciji u zemlji, Vučić je pravdao nepopularne mere štednje Vlade Srbije, kao što je 2014. godine, a na osnovu Zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, bilo smanjenje penzija i plata u javnom sektoru za deset odsto.\nKao dobru vest najavio je “još jedno povećanje” zarada za deset odsto i to do kraja 2018. godine.\n“Ko normalan bi smanjivao plate i penzije osim onog ko razmišlja o budućnosti svoje zemlje, a ne političkom rejtingu. Ne donosite te odluke zato što mrzite svoj narod, već zato što ga volite. I zato vam danas kažem, ove godine očekujemo još jedno povećanje plata u javnom sektoru od deset odsto do kraja godine. To znači da će policajci i vojnici imati povećanje od 20 odsto, zdravstveni radnici takođe 20 odsto više nego pre tog smanjenja”, uveravao je tada Vučić novinarke Kurira.\nPredsednik je uvećanje zarada najavio i u avgustu prošle godine, prilikom posete Gerontološkom centru Beograd – Dom Bežanijska kosa.\n„Od oktobra idemo na uvećane penzije, nećete morati da čekate sledeću godinu. Sve što mi više uspemo, imaćemo i veće mogućnosti za uvećanje penzija u budućnosti i vaš život će biti mnogo lakši. Biće značajno povećane plate i zaposlenima u ovoj ustanovi, mislim već od decembra, kao i ostale plate u javnom sektoru. A ako ovako nastavimo da radimo, biće uvećanja i iduće godine“, rekao je Vučić, a preneo Kurir, koji je na svom sajtu uživo prenosio ovu predsednikovu posetu.\nMeđutim, javni sektor je to, novo, povećanje mogao da vidi samo u novinama, ne i na svojim računima. Dakle, od maja, kada je predsednik dao ovo obećanje, do kraja 2018. godine nije bilo novog uvećanja zarada od deset odsto u celom javnom sektoru tako da ova njegova izjava dobija ocenu “neispunjeno”.\nIstine radi, u decembru 2018. godine novim izmenama Zakona o budžetskom sistemu određena su nova uvećanja zarada, ali će nove, uvećane, plate zaposleni početi da dobijaju tek od januara 2019. godine.\nPregled uvećanja zarada prethodnih godina, u sektorima koje predsednik pominje, pokazuje da su policajci krajem 2015. dobili dva odsto, krajem 2016. godine pet, a na kraju 2017. to je bilo deset odsto. Kasnije, tokom 2018, njihova plata se nije menjala, potvrdili su za Istinomer u Nezavisnom sindikatu policije.\nVojsci su u decembru 2017. takođe za deset odsto podignute plate, ali je od toga četiri odsto bilo da se osnovica vrati na iznos koji su imali do oktobra 2014. godine, a šest odsto je bilo stvarno povećanje plate, napominju u Vojnom sindikatu Srbije. Prethodnih godina, uvećanje je bilo isto kao i kod policajaca – dva i pet odsto.\nU decembru 2017. su i prosvetari dobili povećanje u visini od deset odsto. Oni zaposleni u osnovnom i srednjem obrazovanju, kao i predškolskim ustanovama su 2016. dobili četiri odsto na početku godine i šest odsto na kraju, dok su prosvetari koji rade u višem i visokom školstvu dobili povećanja od dva i tri odsto. Takođe, 2015. su nakon petomesečnog štrajka dobili jednokratnu pomoć od sedam hiljada dinara.\nKada je reč o zaposlenima u zdravstvu, cena rada se i kod njih menjala na kraju 2017. godine, pa je u 2018. godini bila 2.817,35 dinara (nakon smanjenja od 10 odsto 2014. iznosila je 2.368,22 dinara).\nU septembru prošle godine Granski sindikat zdravstva i socijalne zaštite “Nezavisnost” zahtevao je od Vlade Srbije povećanje plata svim zaposlenima u tom sektoru za 2019. godinu od ukupno 25 odsto, gde bi deset odsto bilo vraćanje onoga što im je smanjeno 2014. godine, a 15 odsto bi zapravo bilo povećanje.\nKako navode iz ovog Sindikata, “sva povećanja koja su dobijali od 2015. godine nisu bila dovoljna da bi se popravio materijalni položaj zaposlenih u delatnosti zdravstva i socijalne zaštite. Svakodnevna povećanja roba i usluga uz godišnje inflacije, obezvređuju povećanja plate”, o čemu je Istinomer pisao.\nSlično formulisane izjave kao predsednikove, davao je i ministar finansija Siniša Mali, najavljujući uvećanje zarada za zaposlene u javnim službama. Gostujući u Dnevniku na Radio televiziji Srbije, Mali je u septembru prošle godine, između ostalog, izjavio:\n“Uštedeli smo više i to je novac koji ostaje u budžetu. Što se investicija tiče, imamo 1,4 milijarde evra investicija u prvih šest meseci što je za 15,6 odsto više nego prošle godine. Upravo zbog tih rezultata mi idemo sa nikada većim penzijama od 1. oktobra, idemo sa povećanjem plata u javnom sektoru do kraja godine.”\nZbog čega se nova, najavljena uvećanja krajem 2018. nisu dogodila, iz Ministarstva finansija nismo dobili odgovor. Iz Fiskalnog saveta podsećaju na to da su u svom izveštaju “Fiskalna kretanja u 2017. godini i preporuke za 2018. godinu“ naveli da “postoji prostor za rast rashoda za zaposlene u 2018. godini za najviše pet odsto” i da “snažnije povećanje od tog nije održivo”.\nOve, 2019. godine, zarade uvećane za sedam do 12 odsto javnom sektoru zaista sleduju, a na osnovu Zakonu o izmenama i dopunama Zakona o budžetskom sistemu, kojeg je Skupština Srbije usvojila 7. decembra prošle godine.\nVeći iznosi trebalo bi da se vide na januarskim platnim listama, a procenat se razlikuje od sektora do sektora. Tako, na primer, vojsci, kao i zaposlenima u prosveti ide devet odsto, pa će prosečna plata za prosvetnog radnika koji ima završen fakultet biti oko 53.000 dinara. Trećina zaposlenih u prosveti, koja je na minimalcu, imaće oko 27.500 dinara, napominju iz Unije sindikata prosvetnih radnika Srbije.\n“Bitno je reći da je svakom prosvetnom radniku oduzeto, za tri godine umanjenja, oko 90.000 dinara. Prilikom računanja nigde se ne govori o inflaciji koju čak i sama država priznaje, a kreće se oko ili više od 2,5 odsto na godišnjem nivou. To znači da je samo inflacija od 2014. do 2016. bila najmanje 7,5 odsto”, podseća predsednica Unije Jasna Janković.\nIstina je da su potrošačke cene porasle od oktobra 2014. do decembra 2018. godine i to za 7, 7% (indeks 107,7), pokazuju podaci Republičkog zavoda za statistiku. To znači da je sa povećanjima zarada išlo i povećanje cena robe.\nPrema budžetu za 2019. godinu i Ministarstvu unutrašnjih poslova trebalo bi da ide povećanje od devet odsto, s tim da iz Nezavisnog sindikata policije napominju da ovaj put nije linearno povećanje kao što je to bilo do sada.\n“Plata će biti uvećana od tri do 17 odsto, u zavisnosti od toga koliko je svako radno mesto izvrednovano od strane našeg Ministarstva”, pojašnjavaju u Nezavisnog sindikata policije.\nOvogodišnje uvećanje zarada za zdravstvo nije isto u svim kategorijama, pa će lekari specijalisti, doktori medicine, stomatolozi i zdravstveni saradnici dobiti 10 odsto, medicinski i stomatološki tehničari 12 odsto, a ostali, nemedicinski radnici, svih stepena obrazovanja sedam odsto. Zaposleni u zdravstvu čija je plata pre povećanja bila manja od zagarantovane minimalne zarade u Srbiji, dobijaju povećanje od 8,6 odsto navode u Granskom sindikatu zdravstva i socijalne zaštite “Nezavisnost”.\nNačin na koji su određena ovogodišnja povećanja plata Fiskalni savet je u svom izveštaju ocenio kao paušalan, jer se, kako navode za Istinomer, ne zasniva na “detaljnim analizama i jasnim ekonomskim kriterijumima”.\nIspravka 6.2.2018: U rečenici: „Dakle, od maja, kada je predsednik dao ovo obećanje, do kraja 2018. godine nije bilo novog uvećanja zarada od deset odsto u celom javnom sektoru, izuzev u prosveti, tako da ova njegova izjava dobija ocenu ‘neispunjeno'“ je izbrisan deo „izuzev u prosveti“.\nDodata je rečenica: „Istine radi, u decembru 2018. godine novim izmenama Zakona o budžetskom sistemu određena su nova uvećanja zarada, ali će nove, uvećane, plate zaposleni početi da dobijaju tek od januara 2019. godine.“\nUmesto pasusa: „Sektor koji je za 2018. godinu dobio povećanje od 10 odsto jeste prosveta (2017. godine povećanje je bilo šest odsto, 2016. četiri odsto, a 2015. su nakon petomesečnog štrajka dobili jednokratnu pomoć od sedam hiljada dinara).“ dopisan je:\nU decembru 2017. su i prosvetari dobili povećanje u visini od deset odsto. Oni zaposleni u osnovnom i srednjem obrazovanju, kao i predškolskim ustanovama, su 2016. dobili četiri odsto na početku godine i šest odsto na kraju, dok su prosvetari koji rade u višem i visokom školstvu dobili povećanja od dva i tri odsto. Takođe, 2015. su nakon petomesečnog štrajka dobili jednokratnu pomoć od sedam hiljada dinara.\nplate javni sektor


Od 1.050 ispitanika, 36,5 odsto je reklo da su trgovci odgovorni za povećanje cena, dok 33,2 odsto za poskupljenje smatra odgovornom Vladu Kosova.\nU istraživanju koje je predstavljeno na TV Kljan Kosova, 13,3 odsto anketiranih građana kaže da je povećanje cena odgovornost prethodnih vlada Kosova, dok 13,2 odsto ispitanika kaže da je povećanje cena jednostavno globalno pitanje za koje niko na Kosovu nije kriv.\nSamo 3,8 odsto ispitanika je izjavilo da ne zna ili odbija da odgovori na pitanja istraživanja.\nNa pitanje ko treba da preduzme mere za rešavanje problema troškova, većina građana od 63,2 odsto kaže da je to Vlada Kosova, 16,9 odsto ispitanika kaže da građani treba da preduzmu mere za rešavanje problema sa poskupljenjem.\nDa bi međunarodna zajednica trebalo da preduzme mere za rešavanje pitanja inflacije smatra 11,6 odsto ispitanika.\nDa je opozicija ta koja treba da preduzme mere za rešavanje pitanja rasta cena kaže 2,8 odsto ispitanika.


''Lavovi'' na okupu i spremni za duele protiv Bosne i Hercegovine\nKonferencija za novinare Rukometnog saveza Crne Gore održana je povodom okupljanja muške seniorske reprezentacije, koju u sklopu EHF sedmice očekuju kontrolni dueli protiv Bosne i Hercegovine.\nTo su odlične provjere za izabranike Zorana Roganovića koje u januaru očekuje nastup na Evropskom prvenstvu čiji su domaćini Švedska, Austrija i Norveška, a na kome će igrati u grupi u Gracu protiv Hrvatske, Srbije i Bjelorusije.\nNa konferenciji za novinare u prostorijama Saveza, pored selektora Roganovića, na pitanja medija odgovarali su golman Nebojša Simić i pivot Nemanja Grbović.\nReprezentacija je otputovala za Tivat, gdje se u petak u 19 sati u dvorani ''Župa'' igra prvi duel protiv Bosne i Hercgovine, dok je drugi u subotu u 17 sati u u Sportskom centru ''Lovćen'' na Cetinju.\nRoganović je kazao da se raduje novom druženju i radu sa igračima.\n"Siguran sam da ćemo uživati, ali i posvetiti se ozbiljnom radu. Kratak period probaćemo da iskoristimo najviše što možemo. Krivo mi je što zbog povreda sa nama nijesu naš najbolji strijelac, Miloš Vujović i jedan od najboljih mladih bekova Evrope, Branko Vujović", kazao je Roganović na konferenciji za novinare, uz očekivanje da će u decembru na početku priprema za Evropsko prvenstvo, na okupu imati sve igrače.\nRoganović je kazao da za predstojeće prvenstvo Evrope osim na igrače koji će se pripremati u Tivtu, računa još samo na Miloša i Branka Vujovića.\nGolman Nebojša Simić u odlično je formi i jedan od najzaslužnijih što se njegov Melsungen nalazi na diobi drugog mjesta u njemačkom prvenstvu, koje je godinama unazad najjače u Evropi.\n"Šampionat počinje ranije nego prethodnih godina, a neke lige igraju se do kraja decembra. Što se mene tiče posljednju utakmicu igram 29. decembra i mogu tek tada da se priključim pripremama. Mečevi sa Bosnom i Hercegovinom biće generalna proba, a pripreme period gdje ćemo imati vremena da popravimo neke stvari i uigramo se. Mi se na Evropskom prvenstvu nalazimo u balkanskoj grupi i dobro je što igramo protiv Bosne i Hercegovine, koja je tipični predstavnik balkanske škole rukometa. Duel protiv njih je idealna prilika da se spremimo za tu grupu na prvenstvu. Puni smo elana i samopouzdanja, spremni smo da napadnemo grupu i izborimo drugu fazu šampionata", kazao je Simić.\n"Dobro će nam doći pripreme, da se još bolje uigramo. Neće biti mnogo vremena kasnije, jer svi imamo obaveze u klubovima do kraja decembra. Drago mi je što smo ponovo na okupu i radujem se pripremama", kazao je Grbović.\nZa pripreme i duele sa Bosnom i Hercegovinom, selektor Roganović računa na 20 igrača.\n"Odluka da se Prva muška liga proširi za dva mjesta doprinosi razvoju rukometa"\nOdluka Ministarstva sporta i mladih o sufinansiranju članarina za djecu\n"Lavovi" u drugom šeširu na žrijebu za kvalifikacije za Evropsko prvenstvo 2022.


SVET KOMPJUTERA - NA LICU MESTA - Symphony jubilej\nKompanija koja je prošle godine, nakon San Franciska i Sarajeva, otvorila svoj razvojni centar u Beogradu, proslavom u svojim prostorijama na Senjaku obeležila je godišnjicu uspešnog poslovanja u Srbiji. Nakon samo godinu dana poslovanja u Beogradu, kompanija Symphony najavila je otvaranje novih razvojnih centara u Novom Sadu, Solunu, Sofiji i Skoplju.\nDirektor kompanije Symphony Ivan Dragošan izjavio je: „Naša priča je započeta pre nešto više od godinu dana i sa velikim ponosom mogu reći da smo uradili odličan posao u ovom vremenskom periodu. Kada kažem odličan posao pre svega mislim na formiranje sjajnog tima koji je zaslužan za odličnu atmosferu i velike rezultate našeg rada gde smo se na pojedinim projektima poigrali sa krajnjim granicama primene IT-a, posebno u nekim interesantnim industrijama. Kada imate priliku provesti svaki dan sa ovim ljudima, vi se konstantno razvijate, uživate i postajete veoma srećni što radite na stvarima koje menjaju ovaj svet na bolje. Uspeli smo se u kratkom vremenu pozicionirati kao jedan od najpoželjnijih poslodavaca u našoj zemlji, a sve čestitke idu ljudima koji čine Symphony u Beogradu ovakvim kakav jeste. Nakon Beograda našu kulturu i filozofiju poslovanja ćemo primeniti i u gradovima regiona, jer nam je izuzetno važno da svaki naš razvojni centar funkcioniše kao zajednica. Smatramo da su na kraju dana odnosi, atmosfera i vrednosti koje ovakva zajednica ljudi nosi sa sobom neprocjenljivi.”\nNeki od projekata na kojima se radi u Beogradu su pametni računari nove generacije koji u offline režimu omogućavaju pristup značajnim informacijama dostupnim na internetu, zatim projekti iz domena analize DNK i razvoja softverskih aplikacija za „taksi” vožnje za avione i brodove, kao i projekat izrade softvera neobične primene, koji koriste konstrukcioni inženjeri za potrebe planiranja optimalnog miniranja.


Zvezdini grafiti na humanitarnoj aukciji (VIDEO) - MaxBet Sport\nZvezdini grafiti na humanitarnoj aukciji (VIDEO)\nFoto: Youtube.com/Zvezda TV\nU toku je humanitarna aukcija na kojoj su se našli grafiti koje su načinili Zvezdini navijači. Ti grafiti su izloženi pred prvenstveni meč protiv Metalca prošle nedelje, a mogu da se vide i na društvenim mrežama.\nKVALIFIKACIJE ZA SP: Od 18 igraju Azerbejdžan – Irska, a u kladionici MaxBet je kvota na pobedu gostiju 2.15.\n– Crvena zvedza je kao društveno odgovorni klub rešila da spoji lepo i korisno i organizuje humanitarnu aukciju. Na aukciji su sva četiri radD. Novac ide Dečijoj klinici u Tiršovoj za kupovinu dva aparata koji su hitno potrebni. Njihova vvrednost je više od dva miliona dinara – rekla je Snežana Spasojević iz marketinga FK Crvena zvezda\nAukcija traje deset dana, a zainteresovani mogu da nađu grafite na sajtu Limundo.\nSavo Milošević pretrpeo najteži poraz u trenerskoj karijeri\nDa li već imamo koš godine u režiji Luke Dončića (VIDEO)\nTagovi:FK Crvena zvezdaSuperliga SrbijeSuperliga Srbije 2021/22\nFudbaler zbog kog je Stanković bio na meti kritika otvorio dušu!


BiH i Zapadni Balkan dio su Evrope i potrebno je učiniti sve da taj dio Evrope na karti prestane biti mrlja, da prestane biti dio Evrope koji nije u evropskim institucijama, poručeno je nakon sastanka predsjednika Evropskog parlamenta (EP) Martina Schulza sa članovima kolegija Predstavničkog doma i Doma naroda Parlamentarne skupštine BiH.\nSchulz je danas doputovao u dvodnevnu posjetu BiH, a prvi radni susret imao je s članovima kolegija Predstavničkog doma i Doma naroda Parlamentarne skupštine BiH.\nPredsjedavajući Doma naroda PSBiH Bariša Čolak izrazio je zadovoljstvo što je predsjednik EP u posjeti BiH.\n“Danas je to vrlo važno jer posjeta, po mom sudu, dolazi u jednom vrlo ključnom trenutku za BiH, važnom trenutku kada započinjemo reformski proces i kada BiH treba konačno ubrzanim koracima krenuti ka evroatlantskim integracijama”, istakao je Čolak.\nPrema njegovim riječima, razgovarali su o problemima koji jesu u BiH, o potrebi što bržih reformi, prije svega, u socioekonomskoj sferi, u sferi održivog razvoja, u sferi stvaranja novih radnih mjesta.\nPodsjetio je da je današnja sjednica Doma naroda u jednom dijelu pomogla usvajajući bitne sporazume.\nPodsjetio je da Shculz nije samo u posjeti BiH nego u cijeloj regiji što znači da je i EP kao i EK, evropske institucije živo zainteresirane da cijela regija krene što je moguće prije evropskim putem.\n“Nama je jako bitno da pored ovih socioekonomskih reformi i vladavine prava i svega onoga što je nama nužno da istovremeno ili paralelno probamo raditi na ustavnim reformama, našem izbornom zakonodavstvu i svemu onome što je također nužna pretpostavka da bi BiH što prije postala održivom državom, da bi što prije postala perspektivnom državom”, naglasio je Čolak.\nIzrazio je nadu i uvjerenje da evropske institucije imaju blagonaklon pogled prema BiH.\nPredsjedavajući Predstavničkog doma PSBiH Šefik Džaferović istakao je da dolazak predsjednika EP u BiH govori o potpunoj posvećenost svih institucija EU za bržim kretanjem BiH na putu njenog članstva u evropskim institucijama.\n“BiH i Zapadni Balkan dio su Evrope i potrebno je učiniti sve da taj dio Evrope na karti prestane biti mrlja, da prestane biti dio Evrope koji nije u evropskim institucijama. Današnja poruka Shculza je da EP i EU želi što prije jaku BiH u evropskim institucijama i ja mu se na tome zahvaljujem”, istakao je Džaferović.\nPrema njegovim riječima, danas su razgovarali o brojnim temama koje se tiču odnosa EU i BiH, o obavezama koje ima BiH nakon novog pristupa EU, o reformskoj agendi kao i o referendumu o kojem se danas raspravlja u Narodnoj skupštini RS-a, nezaposlenosti, borbi protiv terorizma.\nSchulz je nakon sastanka podsjetio da je Dom naroda danas usvojio finansijski instrument za IPU što je vrlo bitno u ekonomskom smislu, otvaranja novih radnih mjesta.\n“To je vrlo važan korak. Razgovarali smo o vrlo bitnim problemima, a jedan od najvažnijih jeste pitanje visoke nezaposlenosti ne samo u BiH nego u Evropi inače, posebno kada se radi o mladim i obrazovanim ljudima. Ovdje je ta stopa čak 60 posto i mi se zajednički moramo boriti protiv ovog trenda”, istakao je Schulz.\nPrema njegovim riječima, kada se radi o ekonomsklom rastu i razvoju u zemlji veoma važno je pitanje zapošljavanja, otvaranje radnih mjesta. Poručio je da se mora dati šansa budućim generacijama.\nSchulz je kazao da su govorili i o svjetskom izazovu, a to je borba protiv terorizma koja zahtijeva snažnu saradnju svih sigurnosnih struktura u svijetu.\n“Govorili smo i o vrlo važnoj debati koja se odvija u Narodnoj skupštini RS-a, a to je pitanje referenduma”, naglasio je Schulz.\nPrema njegovim riječima, referendumi se normalo organizuju kada je odluka koja se treba donijeti toliko fundamentalna i bitna da Parlament kaže da ne može biti jedini odgovorni za ovu doluku te da se mora konsultovati s narodom.\n“Ovo je moje lično mišljenje, ali vjerujem i smatram da se odgovorni političari opredjeljuju za referendum samo ako se radi o fundamentalnom pitanju. Ako političari odlučuju da provedu referendum iz nekih taktičkih razloga onda to može dovesti do fundamentalnih problema”, istakao je Schulz.\nPodsjetio je i na referenedum u Grčkoj, ali i na onaj koji se približava u Ujedinjenom Kraljevstvu. Shculz je naglasio da je vrlo važna saradnja između EP i Parlamenta BiH.\nInače, programom posjete predviđen je i sastanak s članovima Predsjedništva, te u četvrtak, 16. jula, s predsjedavajućim Vijeća ministara i ministrom vanjskih poslova BiH. Sastat će se i sa studentima u BiH.\nGrčki kreditori bi mogli prekršiti međunarodno pravo


Profilna stranica i informacije o modelu sabriXsamanta - youporn\nPoslednje prijavljivanje: 19.11.19. 07.04.33\nKlikom na dugme, podići ćeš sabriXsamanta na prvu poziciju na glavnoj stranici na 60 sekundi. Tokom ovog vremena, čet soba ovog modela će postati mnogo vidljivija i neverovatno popularna! Notifikacija o tvojoj akciji će se pojaviti u četu i biće vidljiva modelu i drugim korisnicima. sabriXsamanta će zasigurno ceniti ovaj gest i biti ti neizmerno zahvalna!\nVažni detalji o sabriXsamanta


Ruski poslanik: Poljska treba da se izvini Jevrejima zbog holokausta - 14.01.2020, Sputnik Srbija\nRukovodstvo Poljske treba da se izvini za antisemitska raspoloženja u društvu i stvaranje osnove za genocid i Holokaust uoči Drugog svetskog rata, rekao je... 14.01.2020, Sputnik Srbija\nrusija, svet, vesti, vjačeslav volodin, sovjetski savez, drugi svetski rat, sssr\n12:50 14.01.2020 (Osveženo: 10:12 18.08.2021)\n© Sputnik / Ilья Pitalev / Uđi u foto-galerijuVjačeslav Volodin\nNa zasedanju prolećne sesije Državne dume on je istakao da je nacistička Nemačka na teritoriji Poljske istrebila više od tri miliona Jevreja, istakavši da je ta brojka zastrašujuća.\n„U Poljskoj su uništili najveći deo jevrejskog naroda u celoj Evropi. I to nije slučajno, jer je upravo u Poljskoj bilo razmešteno na stotine koncentracionih logora, logora smrti, gde su se ciljano istrebljivali Jevreji, Sloveni, ratni zarobljenici drugih nacionalnosti. Tome je u velikoj meri doprinela atmosfera u Poljskoj pre rata, kao i stav rukovodstva te zemlje, koje je podsticalo antisemitsko raspoloženje u društvu i stvaralo osnovu za genocid i Holokaust. Današnje poljsko rukovodstvo zbog toga treba da se izvini Jevrejima i celom svetu“, istakao je Volodin.\nOn je takođe obelodanio podatke Ministarstva odbrane Rusije o gubicima sovjetske vojske prilikom oslobođenja Poljske.\n„U oslobađanju Poljske je učestvovalo 3.246.000 sovjetskih vojnika i oficira i oko 80.000 vojnika i oficira prve armije poljske vojske“, istakao je Volodin.\nOn je istakao da je Sovjetski Savez, uprkos teškim vremenima, obnavljao poljske železnice koje su razrušene u ratu.\nPrema podacima Volodina, za to je u periodu od 1944. do 1945. izdvojeno oko 40 milijardi rubalja po današnjem kursu.\n„Pre nego što istupe sa izjavama, rukovodstvo Poljske treba da zna kakvom cenom je plaćena sloboda poljskog naroda. Cenom života pola miliona sovjetskih vojnika i oficira. A koliko ih je još kasnije umrlo od ranjavanja?“, konstatuje Volodin.\nNaučiti napamet Ruzveltove reči\nOn je apelovao na političare u Poljskoj da se upoznaju sa rečima bivšeg američkog predsednika Franklina Ruzvelta o doprinosu sovjetskih snaga u borbi protiv nacističke Nemačke.\nVolodin je citirao Ruzvelta koji je 1942. godine rekao da je na evropskom frontu najvažniji događaj bio kontranapad ruske vojske protiv moćne nemačke vojske.\n„Ruska vojska je uništila i nastavlja da uništava više ljudstva, letelica, tenkova i topova našeg zajedničkog neprijatelja, nego svi ostali zajedno“, citirao je Volodin Ruzvelta.\nPredsednik Državne dume je dodao da zemlje koje menjaju istoriju, uključujući i Poljsku, treba da nauče napamet Ruzveltove reči.\nPredsednik Poljske Andžej Duda odbio je da učestvuje na Svetskom forumu o sećanju na Holokaust, jer će tom događaju prisustvovati predsednik Rusije Vladimir Putin, saopštila je „Gazeta viboršča“.


Dan online - Ekonomija: Problem Tare i otpada mora se riješiti - 2018-12-02\nEkonomija DEJAN MILOVAC SMATRA DA CRNA GORA JOŠ NIJE SPREMNA ZA POGLAVLJE ŽIVOTNE SREDINE\nDejan Milovac Problem Tare i otpada mora se riješiti\nDirektor Istraživačkog centra MANS-a Dejan Milovac kazao je da Crna Gora još nije spremna da u pregovorima sa Evropskom unijom (EU) otvori poglavlje 27, koje se odnosi na životnu sredinu, jer ima dosta neriješenih višegodišnjih problema u toj oblasti.\nMilovac je agenciji Mina saopštio da je posebno indikativna poslednja rezolucija Evropskog parlamenta koja je, kako je rekao, istakla najnovije probleme u vezi sa devastacijom rijeke Tare i gradnjom autoputa.\n– Domaće institucije, koje treba da implementiraju zakone i podzakonska akta iz oblasti životne sredine nemaju kapaciteta da to urade, a ni novca jer je država prezadužena zahvaljujući promašenoj ekonomskoj politici Vlade – rekao je Milovac agenciji Mina.\nIstakao je da je pitanje i da li ima političke volje za rješavanje problema iz oblasti zaštite životne sredine, jer je utisak da vlast ne želi da zaustavi trajne devastacije kao posledice megalomanskih projekata, prije svega u oblasti turizma i saobraćaja.\n– Najbolji dokaz za to je izgradnja autoputa koji je značajno devastirao sliv rijeke Tare, koji se nalazi na Uneskovoj listi svjetskih rezervata biosfere. To dokazuju snimci dijela između Mateševa i Jabuke (područje Kolašina) koje je MANS napravio – smatra Milovac.\nDodao je da su snimci napravljeni u oktobru pokazali da je korito rijeke Tare, na dionici nešto dužoj od pet kilometara, u dijelu između Mateševa i Jabuke neprepoznatljivo i degradirano, sa izmještenim rječnim koritom, promijenjene strukture dna i obale sa desetkovanim biodiverzitetom i pejzažom.\nPodsjetio je da je MANS zbog toga protiv nadležnih podnio krivičnu prijavu tužilaštvu, a sa grupom NVO se obratio za pomoć Evropskoj komisiji, jer Tara nije samo crnogorska rijeka, već dio svjetske prirodne baštine.\n– Sigurni smo da EK i Unesko neće zažmuriti na ovaj problem i da bi kazna mogla stići u vidu daljeg odlaganja otvaranja pregovora o poglavlju 27, a samim tim i do odlaganja članstva Crne Gore u EU – kazao je Milovac.\nIstakao je da u Crnoj Gori, koja se deklarisala kao ekološka država, ima još crnih tačaka životne sredine.\n– To su u prvom redu Pljevlja i basen crvenog mulja u Kombinatu aluminijuma, a hitno treba rješavati probleme i sa čvrstim komunalnim otpadom i otpadnim vodama koje se netretirane izlivaju u naše rijeke i more – rekao je Milovac.\nDodao je da je u Pljevljima godinama ekološka situacija katastrofalna, da je zagađenje vazduha enormno, što dokazuju i najnovija mjerenja Ekotoksikološkog zavoda.\n– Vlada i nadležne institucije ne žele da se posvete rješavanju problema aerozagađenja u Pljevljima, jer su mjere kojima je trebalo smanjiti nivo zagađenja vazduha doživjele neuspjeh – rekao je Milovac.


REAKCIJE NA HAPŠENJE DUDAKOVIĆA: Izetbegović uvjeren u nevinost, SBB ponosan na 5. korpus, a Dodik smatra da je prekasno uhapšen - GlobalCir\nREAKCIJE NA HAPŠENJE DUDAKOVIĆA: Izetbegović uvjeren u nevinost, SBB ponosan na 5. korpus, a Dodik smatra da je prekasno uhapšen\nPovodom hapšenja bivšeg komandanta 5. korpusa Armije RBiH Atifa Dudakovića zbog sumnji u počinjenje ratnih zločina, oglasio se i Kabinet predsjedavajućeg Predsjedništva Bih Bakira Izetbegovića.\n“U potpunosti smo opredijeljeni za procesuiranje svih ratnih zločina, ali od pravosudnih institucija Bosne i Hercegovine očekujemo da se odupru pritiscima politika čiji je cilj stvaranje vještačkog etničkog balansa u počinjenim ratnim zločinima, čime se pokušavaju promijeniti historijske činjenice i karakter rata u BiH”, stoji u saopćenju Kabineta predsjedavajućeg Predsjedništva BiH.\nHapšenje komandanta, generala Atifa Dudakovića, i drugih pripadnika Petog korpusa Armije RBiH je, kaže se u saopćenju, bespotrebno ponižavanje ljudi koji su tokom višegodišnje istrage bili dostupni istražiteljima i redovno se odazivali na sve njihove pozive.\n“Poštujući presumpciju nevinosti, vjerujemo da će general Dudaković i pripadnici Petog korpusa u fer i poštenom sudskom postupku odbaciti sve optužbe koje im se stavljaju na teret”, zaključuju iz kabineta.\nPovodom hapšenja 13 pripadnika 5. korpusa među kojima je i general Atif Dudaković oglasio se i SBB, poručivši da vjeruju u njegovu nevinost.\nPovodom lišavanja slobode proslavljenog komandanta Armije RBiH Atifa Dudakovića, SBB poručuje da svi koji su bili u redovima Armije RBiH, branili Bosnu i Hercegovinu i bili svaki dan rata pod udarima višestruke unutrašnje i vanjske agresije, znaju oslobodilački put Petog korpusa i historijske pobjede koje se i danas izučavaju na najpoznatijim vojnim akademijama širom svijeta.\n“Ponosni smo na taj put i uvjereni u oficirsku i patriotsku čast generala Dudakovića i drugih koji su danas lišeni slobode. Sigurni smo da će oni svoju nevinost lahko dokazati i da nije moguće nikakavo retroaktivno izjednačavanje žrtve i agresora.Kao što bezrezervno vjerujemo u nevinost generala Dudakovića, želimo da vjerujemo i u pravnu državu, gdje će najveće patriote ove zemlje imati priliku na fer odbranu i oslobađanje, što je bio slučaj sa generalom Seferom Halilovićem i drugima pred Sudom u Hagu”, navodi se u saopćenju.\n“Kao patriotska i državotvorna stranka, SBB želi da vjeruje u nezavisnostpolicijskih, tužilačkih i sudskih struktura, čiji profesionalni standardi trebaju biti na najvišem evropskom i svjetskom pravnom nivou”, zaključuju u SBB-u.\nDodik: Dudakovićevo hapšenje zakašnjelo sa aspekta pravde\nPredsjednik Republike Srpske Milorad Dodik izjavio je Srni da hapšenje Atifa Dudakovića, ratnog komandanta Armije RBiH, s aspekta prava nije zakašnjelo, jer ratni zločin ne zastarijeva, ali je zakašnjelo s aspekta pravde.\n“Potomci žrtava Dudakovićevog zločina pravdu čekaju više od 20 godina. U međuvremenu su mnogi umrli, kao što je umrlo na desetine svjedoka njegovih brutalnih zločina. Prošlo je čak i 12 godina otkako sam zajedno sa tadašnjim predsjednikom Republike Srpske podnio prijavu za ratni zločin protiv Atifa Dudakovića, čije su naredbe za vršenje zločina snimljene kamerom”, rekao je Dodik.\nPodsjetivši da je Tužilaštvu BiH trebalo 12 godina da na videosnimku identifikuje Atifa Dudakovića, on je rekao da zato misli da je njegovo hapšenje, kao i hapšenje ostalih iz te grupe, farsa i “uspostavljanje vještačkog balansa u procesuiranju ratnih zločina”.\n“Da je ovo hapšenje uslijedilo neposredno nakon što su u javnosti prikazani snimci na kojima se jasno vidi kako Dudaković izdaje naređenje za zločine, vjerovao bih u dobre namjere pravosuđa BiH. Ovako, mislim da je u pitanju zakašnjelo hapšenje sa neizvjesnim sudskim epilogom”, zaključio je Dodik.\nIAKO SU GA MEDIJI VEĆ BILI ‘SAHRANILI’: General Khalifa Haftar vratio se u Libiju


Hapšenje pitanje dana: Šarić se krije na relaciji Albanija-Bosna? – Nadlanu.com\nHapšenje pitanje dana: Šarić se krije na relaciji Albanija-Bosna?\nObjavljeno 12. jan 2013. / 09:52:53\nOdbeglom narko-bosu Darku Šariću (43) u trag su ušle strane, ali i domaće službe bezbednosti i njegovo hapšenje pitanje je dana, piše "Kurir". Navodno Šarić se skriva na relaciji Albanija - Bosna i Hercegovina, a kao tranzitne zemlje koristi Srbiju i Crnu Goru, kao i Kosovo i Metohiju. Takođe, on već neko vreme uspeva da nesmetano boravi u susedstvu, ali i da prelazi granice naše države.\n- Narko-bos preko posrednika pokušava da uspostavi kontakt sa službama bezbednosti kako bi istražio mogućnosti predaje. Ono što on može da im ponudi je da otkrije kojim je političarima davao novac u zamenu za zaštitu i mogućnost da privatizuje preduzeća u Srbiji - piše "Kurir" navode obaveštenih izvora.\n- Prema podacima obaveštajnih službi, Šarić poslednjih nekoliko meseci boravi u Albaniji, ali povremeno odlazi i u Bosnu i Hercegovinu, i to u jedan grad na samoj granici sa Srbijom. Teritoriju Srbije, kao i njene južne pokrajine, koristi samo za "tranzit" - otkriva izvor "Kurira" i dodaje:\n- U trag su mu ušle strane, ali i domaće službe bezbednosti i pitanje je dana kad će biti uhapšen. U skrivanju i prebacivanju iz države u državu pomoću lažnog identiteta pomažu mu ljudi iz kriminalnog miljea s kojima je i ranije sarađivao.\nDržavne organe posebno zanima da li Šariću logistiku pružaju i ljudi iz bezbednosnih i policijskih struktura.\n- Prema informacijama kojima raspolažemo, Šarić je u kontaktu samo sa "ljudima od poverenja“. Nema sumnje da će mreža jataka narko-bosa biti u potpunosti razotkrivena.\nNa Kosovu se, po tvrdnjama "Kurira", takođe krije i bliski Šarićev saradnik - Naser Keljmendi koji je, kako se spekuliše, Šariću pružao utočište u Drvaru. Kako su sumnjali crnogorski istražni organi, nekoliko dana pre hapšenja Keljmendiju je neko dojavio da se "skloni“.\ndarko šarićhapšenjenaser keljmendi


Jubilarni XX sajam lova i ribolova u Nišu - lovacke-price.com\nJubilarni XX sajam lova i ribolova u Nišu\nsreda, 18 april 2018 08:08\nSada već jubilarni dvadeseti po redu sajam lova i ribolova održaće se u hali Čair u Nišu od 25-29 aprila 2018 godine. Sajam će biti otvoren u sredu 25 aprila sa početkom u 12:00h. Sajam će raditi svakog dana do nedelje kada je zakazano svečano zatvaranje u 17:00h.\nNa sajmu kao i ranijih godina predstaviće se puno prodavaca sporske opreme kao i prateće opreme za lovce i ribolovce. Pored sajamskog dela sajam će imati i deo namenjen edukaciji.\nViše iz ove kategorije « 40. Međunarodni Sajam Nautike, Lova i Ribolova\t41. međunarodni sajam nautike, lova i ribolova Beograd »\n27-02-2019 Hits:2278 Manifestacije i dogadjaji Urednik portala\n21-02-2016 Hits:4139 Manifestacije i dogadjaji Urednik portala\n28-01-2016 Hits:31107 Edukacija\n27-04-2017 Hits:3722 Manifestacije i dogadjaji Bojan Stanković\n12-12-2016 Hits:3735 Manifestacije i dogadjaji Urednik portala\n08-12-2015 Hits:3523 Lovačka udruženje Administrator\n28-03-2016 Hits:3961 Manifestacije i dogadjaji Urednik portala\n02-02-2017 Hits:6897 Naoružanje Urednik portala\n10-05-2011 Hits:45202 Manifestacije i dogadjaji Urednik portala\n05-03-2016 Hits:73261 Informacije za lovce Urednik portala\n25-05-2011 Hits:189195 Kinologija Urednik portala\n07-11-2016 Hits:9433 Informacije za lovce Urednik portala\n14-05-2011 Hits:64736 Zanimljive priče iz lova Urednik portala\n15-12-2015 Hits:3210 Lovačka oprema Administrator\n06-09-2017 Hits:6809 Edukacija Borivoj Vesković


Kusari Ljilja: Izbor predsednika Kosova na sednici Skupštine u 18.00 sati | Blok vesti\nKusari Ljilja: Izbor predsednika Kosova na sednici Skupštine u 18.00 sati\nVršilac dužnosti šefa Poslaničke grupe Pokreta Samoopredeljenje, Mimoza Kusari Ljilja saopštila je da je Predsedništvo Skupštine odlučilo da plenarna sednica parlamenta, na kojoj treba da bude izabran predsednik Kosova, počne danas u 18.00 sati.\nKandidati za predsednika Kosova su Vjosa Osmani i Nasuf Bejta.\nŠefovi poslaničkih grupa Demokratske partije Kosova, Abeljard Tahiri, i Alijanse za budućnost Kosova, Besnik Tahiri, su u izjavama za medije ponovili da poslanici njihovih stranaka neće učestvovati na sednici na kojoj treba da bude izabran predsednik Kosova.\nŠef poslaničke grupe Demokratskog saveza Kosova (DSK), Arben Gaši je rekao da ta stranka nema garancije da je iz skupštinske procedure povučen Predlog zakona o opštim izborima, što je bio uslov da poslanici DSK učestvuju i glasaju na sednici Skupštine Kosova.\nU Skupštini Kosova pokret Samoopredeljenje zajedno sa stranka manjina, osim Srpske liste, ima najviše poslanika – 67.\nZa izbor predsednika neophodno je da na sednici učestvuje i glasa najmanje 80 poslanika, što je uslov koji bi sa 15 poslanika DSK bio ispunjen.\nKonjufca se danas sastao sa premijerom Aljbinom Kurtijem i kandidatom za predsednika Vjosom Osmani, nakon što juče nije uspeo pokušaj izbora kosovskog predsednika, kao ni izglasavanje Nacrta Zakona o opštim izborima koji se po hitnom postupku našao na dnevnom redu Skupštine, prenosi Kossev.\nJučerašnji pokušaj glasanja o izmeni Zakona o opštim izborima doveo je do odluke Demokratskog saveza Kosova (DSK) da odsutane od učešća u izboru predsednika dok se ne povuče predlog tog zakona.\nNa današnjem sastanku predsednika Skupštine sa predsednikom Vlade Kosova i kandidatkinjom za predsednicu dogovoreno je da se povuče predlog tog zakon i da se o njemu raspravlja u redovnoj proceduri, uz učešće svih stranaka vlasti i opozicije.\nPosle ove odluke, DSK je potvrdio da će njegovi poslanici učestvovati u glasanju za predsednika Kosova. Glasovi 15 poslanika DSK mogu biti odlučujući u glasanju za budućeg predsednika Kosova, jer se njihovom podrškom obezbedjuje više od 80 glasova u postupku.\nPo Ustavu Kosova, predsednik se bira dvotrećinskom većinom od ukupnog broja poslanika, odnosno sa najmanje 80 glasova u prvom i drugom pokušaju, i sa 61 glasom u trećem glasanju.\nTakođe je za svako glasanje neophodno obezbediti da u njemu učestvuje najmanje 80 poslanika.\nDemokratska partija Kosova i Alijansa za budućnost Kosova su saopštili da neće biti u sali kada se bude glasalo za predsednika Kosova.\nSrpska lista se do sada nije izjasnila da li će učestvovati na toj sednici.\nInstitucionalna kriza na Kosovu traje od odluke Ustavnog suda da proglasi nevažećim glas poslanika Etema Arifija, odlučujući tokom glasanja za formiranje vlade premijera Avdulaha Hotija, nakon koje je naložio raspisivanje vanrednih parlamentarnih izbora u roku od 40 dana.\nSud je jednoglasno prihvatio žalbu pokreta Samoopredeljenje navodeći da shodno Ustavu Kosova i Zakona o opštim izborima, osoba osuđena pravnosnažnom sudskom presudom u poslednje tri godine ne može biti kandidat za poslanika niti steći važeći mandat u Skupštini Kosova.\nNakon toga, v. d. predsednika Kosova Vjosa Osmani ukazom je raspustila aktuelni saziv parlamenta u januaru ove godine, nakon čega su održani Vanredni parlamentarni izbori 14. februara.\nCentralna izborna komisija (CIK) je sredinom marta potvrdila konačne rezultate, prema kojima je Pokret Samopredeljenje osvojio 50,28 odsto glasova, čime u Skupštini ima 58 od 120 poslaničkih mandata.\nUz podršku poslanika nesrpske manjine Samoopredeljenje je 22. marta većinom glasova formiralo Vladu na čelu sa Aljbinom Kurtijem, nakon što je prethodno istog dana izborom predsednika i pet potpredsednika konstituisana Skupština Kosova.\nIzvor: Kossev, Beta, Insajder\nPrevious articleMAKARIĆ SAM POBEDIO ZLATIBOR: Poraz Rada, remi Javora i Bačke\nNext articleRAĐEN I KRAJINOVIĆ IMAJU VAŽNU PORUKU NAVIJAČIMA: “Ja sam se vakcinisao, vakciniši se i ti (VIDEO)


PARAĆINCI ZA PRVU RADOST – Sport u Smederevu\nPARAĆINCI ZA PRVU RADOST\nPosle sedam uzastopnih poraza košarkaši Smedereva su konačno obradovali svoje navijače. U derbiju začelja sa ekipom Paraćina ekipa Ivana Mijatovića je zasluženo zabeležila trijumf rezultatom 76:61, po četvrtinama 21:9, 13:19, 20:16 i 22:17.\nSmederevci su tokom cele utakmice bili bolji rival i na krilima Stanića i Lazića stigli su do važne pobede u borbi za opstanak u ovom stepenu takmičenja. Gosti su u jednom trenutku pripretili kada su prednost domaćih spustili na samo dva poena, ali su posle tajm auta domaći odbili nalet gostiju i na kraju su propustili priliku da savladaju goste sa više od 20 poena razlike, koliko je bilo u prvom kolu prvog dela sezone u Paraćinu.\n– Ova pobeda pre svega na psihološkom planu mnogo znači za ove momke. Nije ovo prva utakmica u kojoj su pokazali da mogu da pariraju i jačim ekipama. Nikada nam nisu nedostajali motiv i želja. Danas smo izgledali odlično u svim segmentima, a još je bitnije da je atmosfera u ekipi sve bolja. Malo je nedostajalo da u poslednjem minutu dođemo do pobede veće od 20 razlike, ali ja sam bez obzira na sve prezadovoljan igrom i zalaganjem svih koji su ulazili na parket. Pokušaćemo da na krilima ove pobede odigramo dobro u narednom kolu u Kragujevcu gde ćemo za rivala imati ekipu Radnički 1950. Oni su favoriti ali mi ćemo se potruditi da im pružimo što jači otpor – smatra Mijatović trener košarkaša Smedereva.\nNajefikasniji u ekipu Smedereva bili su Stanić sa 29 i Lazić sa 23 poena, a uz 10 poena dvocifren broj skokova zabeležio je i mladi Jovanović.\nSmederevo je igralo bez Đorđa Stankovića koji je pre nekolioko nedelja došao kao pojačanje, ali se igrama i zalaganjem nije dokazao u ekipi Ivana Mijatovića.\nPosle osam odigranih kola na tabeli sa po sedam pobeda vode Radnički 1950 i Napredak Junior iz Kruševca, a na trećem mestu se nalazi Jagodina sa šest trijumfa. Smederevci su posle ovog trijumfa prepustili fenjer ekipi Paraćina.


Godišnjica zločina kod Livadica - Studio B\nGodišnjica zločina kod Livadica Tanjug\nDruštvoDrustvo Pocetna 16. 02. 2019. 12:10:35\nDanas se navršava 18 godina od jednog od najmonstruoznijih terorističkih napada počinjenih na Kosovu i Metohiji, u kojem je na Zadušnice poginulo 12, a povređeno 43 Srba, saopštila je Kancelarija Vlade Srbije za Kosovo i Metohiju.\nKancelarija Vlade Srbije za Kosovo i Metohiju pozvala međunarodnu zajednicu i privremene organe vlasti u Prištini da ponovo otvore istrage o zločinima nad Srbima i drugim nealbancima.\n„Zločinački bombaški napad na autobus “Niš ekspresa“ u selu Livadice kod Podujeva raskrinkao je i prirodu i namere albanskih separatista, a činjenica da počinioci do danas nisu kažnjeni svedoči o potpunoj nesposobnosti privremenih institucija samouprave u Prištini da se suoče sa zlodelima počinjenim u ime takozvanog nezavisnog Kosova“, kaže se u saopštenju Kancelarije.\nKako se navodi, „suočavanje s prošlošću kroz procesuiranje zločina nad srpskim civilima počinjenih tokom rata i po njegovom okončanju jeste preduslov srpsko-albanskog pomirenja, i bez toga ne može biti stvoren pouzdan i trajan osnov za budući suživot naroda na Kosovu i Metohiji“.\n„Od međunarodne zajednice i Prištine zato zahtevamo da ponovo budu otvorene istrage svih zločina nad srpskim narodom i drugim nealbancima na Kosovu i Metohiji, jer dok god to ne bude učinjeno Kosovo i Metohija će biti utočište i sigurna zona za zlikovce i teroriste“, kaže se u saopštenju.\nIstiče se da „nema tog cilja koji opravdava pokolje civila, i nema te političke ideje koja može biti izgovor za zataškavanje ovakvih zločina“.\n„Ideologija koja je bila izgovor i opravdanje za napad na autobus u Livadicama i danas je živa i manifestuje se kroz sistematsko obespravljivanje i zastrašivanje srpskog naroda na Kosovu i Metohiji i u takvoj atmosferi nemoguće je očekivati bilo kakvu normalizaciju odnosa i stvaranje mirnodopskog društva na Kosovu i Metohiji“, zaključuje se u saopštenju“, zaključuje se u saopštenju Kancelarije za KiM.


APV | Vesti | Sekretar Radojević i ministar Nedimović obišli porodična gazdinstva u Severnobanatski okrugu\nPokrajinski sekretar za poljoprivredu, vodoprivredu i šumarstvo dr Vuk Radojević je danas, zajedno sa ministrom poljoprivrede, šumarstva i vodoprivrede Branislavom Nedimovićem, obišao destileriju „Braće Kravić“ u naselju Velebit u opštini Kanjiža, i farmu krava „Mihalek-Pap“ u Utrinama, u opštini Ada. Reč je o reprezentativnim poljoprivrednim gazdinstvima, koja ostvaruju izuzetne rezultate i čiju delatnost prepoznaju i resorno Ministarstvo i Sekretarijat.\n„Jako je važno da imaju podršku države, kako za muzna grla, tako i za premije za mleko i sve drugo što je neophodno kada je reč o proizvodnji mleka. Kada bi država imala ovakvih 20 farmi mleka, to bi bio zaista ozbiljan posao. Za nekoliko dana mi ćemo imati otvorena neka nova tržišta, pre svega tržište Kine za mleko i mlečne prerađevine. Isto tako, od oktobra, vezano za tržište Rusije, imaćemo pravo da bez kvota izvozimo određene vrste sireva“, najavio je Nedimović i rekao da je ovakva mogućnost uspostavljena zahvaljujući državnoj Nacionalnoj referentnoj laboratoriji za kontrolu kvaliteta mleka. U katastarskoj opštini Ada nema mogućnosti da se koristi zemljište po pravu prečeg zakupa, te kako je ministar Nedimović naglasio, to će se morati promeniti što je i planirano izmenama ovog zakona na jesen. Na taj način biće obezbeđeno da stočari imaju određene površine zemlje na višegodišnji vremenski period, koji neće biti kraći od osam do deset godina. Nedimović je naglasio da se bez kvalitetnog stočarstva ne može poboljšati kvalitet zemljišta.


reagovanje u adolescenciji – Dečija psihologija\nreagovanje u adolescenciji\nNekoliko godina unazad je počeo trend učenja mlađih sportista kako da stvore zdrav psiholoski odgovor na dato okruženje. Ono što je potpuno zapostavljeno jeste edukacija roditelja na način kako da podrže i dopune obučene trenere u onome što rade i kako da pruže zaista adekvatnu podršku svojoj deci. Svi roditelji se u određenoj meri identifikuju sa svojom decom i na taj način im žele sve najbolje. Nažalost, u nekim slučajevima stepen identifikacije postaje preteran. Kada se roditelji prekomerno identifikuju sa…\nObjavljeno: 11 januara, 2018\nKako počinju sve više da se druže sa svojim vršnjacima, na jedan određen način adolescenti menjaju svoje odnose sa porodicom. Ali to ne znači obaveznu pobunu protiv roditelja. Adolescent je u stanju da postane nezavisniji od svoje porodice bez svađa i ostalih neprijatnosti. Kognitivno i psihološki, adolescenti su istovremeno u stanju da ispolje i ljubav i poštovanje prema svojim roditeljima i osećanja prema svojim vršnjacima. U stvari, novi prijatelji pomažu separaciju od roditelja, kao i formiranje identiteta kroz širi kontekst…\nEmocionalne promene kod adolescenata\nSvima je poznato da kada dete uđe u period adolescencije ono u stvari ulazi u period burnih emocionalnih promena. Emocionalne promene kod adolescenta karakteriše izmenjen način doživljavanja sebe i sve veća sposobnost da se funkcioniše nezavisno. S obzirom da u ovom periodu dolazi i do kognitivnog i celokupnog intelektualnog sazrevanja, promene koje se dešavaju adolescentu utiču na to da adolescent počinje da doživljava sebe na drugačiji i složeniji način. Njihov doživljaj sebe postaje apstraktniji pa oni postaju zainteresovani za sopstvenu…


VW će Tayron posle uspeha u Kini nuditi i Evropljanima - Auto Republika\nUvođenjem Tayrona u prodajni asortiman krosovera, Volkswagen planira da popuni prazninu između popularnog među kupcima Tiguana i velikog Touarega. VW Tayron predstavlja SUV model s mogućnošću prevoza do sedam osoba. Razlike između pomenutog trilinga krosovera su svakako prihvatljive, dok su tehnologija i pogonske grupe primenjene kod njih, bezmalo identične.\nSva tri modela dodatno koriste modularnu arhitekturu VW grupacije koja predviđa transferzalno postavljen motor, što u konstrukcijskom smislu, u mnogome olakšava posao inženjerima. Zato će se dimenzije (dužina, širina i visina) baš kao i karoserija i ostale karakteristike razlikovati od Tiguana preko Tayrona do Touarega.\nTayron će se nuditi (uglavnom) kao dopunjivi hibrid\nNemački ogranak lista Business Insider je preneo, pozivajući se na korporativne izvore, da bi Tayron trebalo da se proizvodi kao pure plug-in hibrid, ali da ne bi bilo iznenađenje da jedan kontigent konvencionalnih primeraka ovog modela istovremeno silazi s proizvodnih traka. Koja će srazmera biti između ove dve tehnologije pogonskog sklopa, biće opredeljeno od strane tražnje.\nKako smo već pisali u vesti o tome da je BMW ispunio emisione norme za 2020. godinu, oko 20% svih novih prodatih automobila s oznakama VW, koriste tehnologiju PHEV, uz prateće jačanje popularnosti ovog segmenta među kupcima. Međutim, još uvek nije razjašnjeno da li će se takav procenat učešća dopunjivih hibrida i zadržati do 2022. godine, pa nije baš verovatno da će VW rizikovati opredeljujući se isključivo za montažu hibrida. Vozilo treba očekivati na nemačkom tržištu 2024. godine. Važno je dodati da tražnja za SUV modelima s dizel pogonskom grupom opada, ali je i dalje ubedljivo jača od jagme koja vlada za dopunjivim hibridima.\nOvde se sada otvara pitanje nedoslednosti poslovnog pristupa Volkswagen grupe. Uvođenjem novog krosovera koji će moguće biti izrađivan i kao tradicionalan automobil, VW ostavlja utisak zbunjenosti uprave u pogledu buduće strategije. Grupa već duže vreme agresivno proklamuje obožavanje koncepta elektromobilnosti, pa potez koji se najavljuje ne deluje usklađen s tom idejom.\nAutomobilski ekspert Sahin Albajrak poziva na smirenost i najavu uvođenja u ponudu još jednog konvencionalnog krosovera Volkswagena doživljava kao postavljanje još jednog oslonca, otvaranje još jednog izvora prihoda za finansiranje daljeg razvoja strategije elektromobilnosti. Mišljenja ovog profesora smo citirali i ranije, pa da podsetimo da čovek radi na Tehničkom univerzitetu u Berlinu i da vodi laboratoriju DAI.\n“Ovaj SUV se prodaje veoma dobro u Kini. Volkswagen je sigurno odradio istraživanje tržišta u Nemačkoj, pa i celoj Evropskoj uniji, što će reći da je nauka rekla da ima mesta za novi model. Sada kada tolike novce odvajaju za elektromobilnosti, moraju da imaju i modele koji se dobro prodaju i koji generišu preko potrebna finansijska sredstva za dalja ulaganja, ”kaže Albajrak.\nNe sumnjamo da je rezon profesora korektan: Tayron je isporučen 168 hiljada puta tokom 2019. godine. Prema informacijama kojima barata Business Insider, Volkswagen je veoma zadovoljan prodajnim brojkama, a rukovodstvo kompanije iz Volfzburga je spremno kladiti se da će se i na evropskom tržištu ovaj krosover prodati u šestocifrenom tiražu.\nAlbajrak doživljava konvencionalno izdanje Tayrona kao nešto što nije zgoreg kritikovati. “Volkswagen će morati da u potpunosti elektrifikuje Tayron i to već na srednji rok. U suprotno, ponovo će opteretiti prosečnu flotnu misiju, i to nakon strahovitih napora koji su tokom proteklih meseci uloženi u suprotnom smeru. Ako to propusti da učini, VW će plaćati kazne koje će biti toliko visoke da će zaboleti odgovorne, čak i u tako moćnom koncernu. „\ntags: Tayron volkswagen\nprevious MAN ugovorio najveću isporuku električnih autobusa u svojoj istoriji\nnext Renault uskoro s novim logom u retro stilu


pink.rs | ŠEŠELJ I OBRADOVIĆ U ŽESTOKOM KLINČU: Da li Srbija treba da uđe u EU? Pogledajte kako je izgledala žučna rasprava! (VIDEO)\nSagovornici Pinka su za ''Novo jutro'' govorili o trenutnoj poziciji Srbije između Rusije i SAD, i tom prilikom imali oponentna mišljenja.\nZamenik predsednika srpske radikalne stranke Aleksandar Šešelj je za Pink govorio NATO nikada neće imati podršku od Srbije, jer je jasno da ćemo uvek stati na stranu Rusije, koja je uvek bila pouzdan saveznik.\n- Tu nema dileme, imate sa jedne strane alijansu, savez država, na čelu sa SAD, koja je našu zemlju bombardovala, pa su okupirali KiM, i sve ono što se dešavalo 1999. I mi sad treba da stavimo distancu između Rusije, sa jedne strane, koja je uvek bila naš saveznik, i sa SAD koji su nas bombardovali. NATO pakt nema podršku u Srbiji, ali ni na ostatku Balkana - rekao je Šešelj.\nOn se dotakao i odnosa EU i Srbije, gde je istakao da bismo, kao članica Evropske Unije morali da priznamo agresiju, i ne govorimo ništa negativno o Hrvatskoj.\n- Kada bi Srbija rešila problem KiM, ona mora da reši na bilateralnom odnosu sva otvorena pitanja, i mi bi morali da priznamo agresiju, hrvatski jezik, da platimo ratnu odštetu, i ne govorimo ništa negativno o njima - dodao je Šešelj.\nNa pominjanje 'Velike Bosne i Hercegovine' Darko Obradović generalni sekretar za instituta međunarodnu i nacionalnu bezbednost ističe da je u pitanju samo igra rečima i ništa više od toga.\n- Velika Bosna i Hercegovina je igra reči. Haradinaj će na svaki praznik da preti, Kurti će da ide u Albaniju da glasa i ostalo. Oni znaju da je Velika Albanija retrogradni projekat koji više nije toliko aktuelan, ali će kompenzovati ekonomske gubitke - dodao je Obradović.\nOn dodaje da Srbija nije pred izborom između Rusije i SAD, već da je naš cilj članstvo u Evropskoj Uniji.\nMi nismo pred izborom da se opredelimo ili ne, mi smo se opredelili da je naš cilj članstvo u EU, na izborima - rekao je Obradović.\nNakon što je Obradović izjavio da se Srbija jasno opredelila za članstvo u Evropskoj Uniji, sa druge strane Šešelj nije bio istog mišljenja, nakon čega su završili u žučnoj raspravi, a kako je sve izgledalo, pogledajte u video - prilogu.


Lavrov: Sve strane u Siriji krše humanitarno pravo - Radio Sto Plus\nRuski ministar spoljnih poslova Sergej Lavrov rekao je danas da sve strane u sirijskom gradjanskom ratu krše humanitarno pravo i da ne treba demonizovati sirijskog predsednika Bašara al Asada. Govoreći na bezbednosnoj konferenciji u Minhenu, Lavrov je rekao da je većina civila koji su...\nGovoreći na bezbednosnoj konferenciji u Minhenu, Lavrov je rekao da je većina civila koji su pod opsadom u Siriji, pod opsadom opozicionih snaga. On je rekao da grupe za odbranu ljudskih prava i UN „uvidjaju da svi na terenu rade nešto nedozvoljeno sa stanovišta humanitarnog prava“.\n„On što želim da kažem, jeste da ne treba demonizovati Asada. Ne treba demonizovati bilo koga osim terorizam u Siriji“, rekao je ruski ministar.\nLavrov je rekao da je moguće da se ostvari napredak, i prvi korak bi bio isporukom humanitarne pomoći, ali da „održiva dostava“ pomoći može da se obezbedi samo kroz politički proces.\n„Ako se približavamo praktičnim ciljevima primirja, onda bez saradnje vojski ništa neće biti sprovedeno“, rekao je Lavrov.\nLavrov je rekao da izjave američkih zvaničnika daju utisak da je cilj da se zaustavi ruska vojna operacija u Siriji, iako se svi bore „protiv istih organizacija koje je Savet bezbednosti UN označio kao terorističke“.\nBritanski ministar spoljnih poslova Filip Hamond rekao je na istom skupu da šanse o uspehu primirja zavise od toga „šta Rusija želi“.\n„Ako Rusija narednih dana ne zaustavi ili bar znatno smanji to bombardovanje, umerena naoružana opozicija neće da se uključi u taj proces“, rekao je Hamond.


29 Okt 2020 - 00:18 Vesti Link\n• Sa proizvodnih traka stiže električni model New 500, na kome će raditi oko 1.200 ljudi.\n• Potpuno novi elementi dodati povodom pokretanja ove nove proizvodne linije, kako bi se dostigla izvrsnost.\n• Fabrika u Torinu je osnovana 1939. i bila je „kolevka“ automobila koji su obeležili istoriju sveta motornih vozila, uključujući prvi model 500 1957. godine, pokretača popularizacije motornih vozila.\n• Danas, kompleks zapošljava oko 20.000 ljudi u proizvodnji i povezanim oblastima inženjeringa i dizajna, prodaje, finansijskih usluga i rezervnih delova, što čini ovo najvećim FCA objektom na svetu.\n• Industrijsko postrojenje takođe obuhvata i inovativne biznise koji nisu povezani s proizvodnjom: od Motor Village-a preko Centra za nasleđe (Heritage Hub) do sedišta FCA banke i Katedrale dizajna i održive mobilnosti (Citadel of Design and Sustainable Mobility).\nDa bi ispratila debi modela New 500 u italijanskoj štampi, Grupa otvara vrata svoje istorijske fabrike Mirafiori u Torinu, gde svakog dana muškarci i žene koji rade u FCA stvaraju ovaj dragulj tehnologije, sada spreman da napravi revoluciju u sutrašnjem svetu mobilnosti svojim nepogrešivim stilom koji se sastoji od italijanske kulture, duha La Dolce Vita, tehnologije i inovacija. Njegova „kolevka“ ne može biti ništa sem fabrike u Torinu, dela najvećeg FCA kompleska na svetu, koji zapošljava oko 20.000 ljudi u proizvodnji i povezanim oblastima inženjeringa i dizajna, prodaje, finansijskih usluga i rezervnih delova. Za svoju 81. godinu, postrojenje Mirafiori je krojio istoriju italijanske i globalne auto-moto industrije. Sada, kao simbolični most između prošlosti i budućnosti, proizvodna linija modela New 500 je postavljena tu, kako bi se nastavio dug istorijski niz inovativnih modela koji su izašli iz fabrike u Torinu, kao što je i njegov prvi prethodnik izašao iz fabrike Mirafiori prvi put 1957. godine.\nDa bismo stvorili New 500, počeli smo s projektantima i dizajnerima novog modela sa stručnjacima iz fabrike, napravili posebnu proizvodnu liniju koja koristi proširenu realnost (AR) da unapredi proizvod i procese. Pored toga, Sistem za sprovođenje proizvodnje MES pruža opciju za nadzor narudžbi kupaca i slanje ovih podataka eksternim dobavljačima unapred. Sistem takođe ređa delove pre nego što se pošalju na proizvodnju liniju, tako da radnicima stižu potrebni delovi baš u trenutku kad su im potrebni. Srce organizacije je uvek vođa tima, koji koordiniše grupom zaposlenih i odgovoran je za njihovu obuku. Ljudi na ovoj poziciji upravljaju malim delom procesa, pazeći na kvalitet i proizvodnju. U svom radu, svaki vođa tima ima podršku tehnologije. Svi kompletirani zadaci se naravno evidentiraju u IT sistemu, gde vođa tima može da pogleda i proveri rezultat svakog od njih, na monitorima pored proizvodne linije ili na svom pametnom telefonu.\nProces za sklapanje modela New 500 počinje na „Trim Line“ liniji, koja je dizajnirana sa najvećom pažnjom posvećenoj ergonomičnosti: kako bi se obezbedio odgovarajući položaj kičme, radne stanice gde se novi FIAT model pravi locirane su na platformama koje su različite veličine u zavisnosti od zadataka koje je potrebno obaviti i delova koje treba sastaviti. Ovo je prva odrednica modela New 500 u procesu sklapanja, nakon farbanja. Ovde počinje rad, sa rasklapanjem vrata, pripremljenih na posebnoj liniji gde je jedan od najinteresantnijih procesa u sklapanju obezbeđivanje da auto ne propušta vodu, pri čemu robot radi laminaciju, obezbeđivajući najviše standarde kvaliteta. Ovo je prvi put da je FCA koristio toplo-valjane namotaje da obezbedi da vozilo ne propušta vodu. Proces se onda nastavlja sastavljanjem kablova i cevi, table i centralne konzole. Kada su procesi na „Trim Line“ gotovi, instrument tabla i centralna konzola se instaliraju u auto, koji onda prelazi na sledeće korake. Pored toga, pokrivena oblast u Mirafioriju znači da delovi koji se odnose na logistiku i sklapanje opreme mogu da budu locirani blizu proizvodne linije, što značajno olakšava proces.\nJedna osobina koja je specifična za proizvodnju je terminal za operatera, s monitorima na svakoj radnoj stancii koji pružaju podatke o sklapanju, na svakom koraku u procesu. Kada njihova smena počne, svaki operater loguje se u sistem pomoću svoje identivikacione značke i proverava da li su svi bezbednosni uređaji na mestu. Pritiskom na ekran, mogu da potvrde kvalitet, zahtevaju materijale i traže podršku od vođe tima. Kada zahtevaju pomoć pritiskom dugmeta, vođa tima čuje zvuk obaveštenja i dobije poziv na svom pametnom telefonu tada je obavešten da je radniku potrebna njihova podrška. Ako vođa tima nije u mogućnosti da reši problem pre nego što automobil napusti radnu stanicu, linija se automatski zaustavlja kako bi se sprečile bilo kakve greške.\nJoš jedan novi element koji je došao sa proizvodnjom modela New 500 može se videti u oblasti za sklapanje prozora, gde robot postavlja vetrobransko staklo i zadnje staklo uz najviše standarde kvaliteta. Ovo je mesto gde je postavljen prvi laserski alat u FCA, kako bi urezao broj šasije. U poređenju sa klasičnim tehnologijama, ovaj mali uređaj obezbeđuje bolji finiš, veću preciznost, i ne pravi buku ili vibracije.\nZatim prelazimo na odeljak za šasije, gde se sklapa „brak“ između motora i podvozja. Jedan od najinovativnijih elemenata procesa sklapanja je sto za punjenje baterija. Dok jedna grupa radnika sastavlja šasiju, druga grupa priprema mehaničke komponente, postavljajući sklopove za točkove i kontrole za električni motor. U poređenju sa konvencionalnim vozilom, glavna platforma ovog vozila podrazumeva bateriju i elektromotor, koji se sastoji od Electric Drivetrain Module (EDM) i Power Electric Bay (PEB) komponenti. Druge važne komponente su električni grejač vazduha i kompresor. Kada se završi električni sistem vuče, sve je spremno za sklapanje sa karoserijom: tzv. ‘brak’, spajanje dešava se automatski. Glavna platforma se zatim prenosi putem inovativnog, fleksibilnijeg, automatskog vozila sa indukcionim pogonom, čije različite brzine mogu lako da se menjaju.\nNa kraju, model New 500 – sada sa postavljenim odgovarajućim točkovima – spreman je za montiranje vrata, sedišta i volana, što se dešava na radnim stanicama koje podležu striktnoj kontroli kvaliteta. Još jedna nova karakteristika proizvodnje novog potpuno električnog modela je oblast za dinamičko testiranje vozila i usklađivanje točkova: prvi put, nema potrebe za ventilima za usisavanje izduvnih gasova, koji su obavezni pri sklapanju vozila sa motorom sa unutrašnjim sagorevanjem.\nOtvoreno 1939. godine, postrojenje u Torinu označilo je početak moderne proizvodnje za Fiat i ostalo je jedna od najdugovječnijih evropskih fabrika automobila. Površina od preko 2 miliona kvadratnih metara, gotovo 12 km podzemnih puteva za prenos motora i komponenata i više od 20 km transportnih sistema za premeštanje materijala i dovršenih automobila. To je pravi „grad“, čija je istorija neraskidivo povezana s Torinom, toliko da su promene napravljene tokom godine i u proizvodnom pogonu i u urbanoj fabrici u nekim pogledima vrlo slične. Proizvodnja modela New 500 sada započinje novo poglavlje za ovu istorijsku fabriku i označava prekretnicu u FCA i istoriji automobila. U stvari, Grupa je sada razvila novu transformaciju, počevši od srca kompleksa i njegove proizvodnje. Kako započinje proizvodnja New 500, Fiat Chrysler Automobiles započeo je ispisivanje novog poglavlja u istoriji Mirafiorija, ali rad FCA na održivoj mobilnosti nije fokusiran samo na nove modele planirane u Mirafioriju, već i na sisteme za elektrifikaciju. Dokaz leži u raznim projektima ostvarenim u kompleksu: od pilot-projekta Vehicle-to-Grid (V2G) do pogona za montažu čvorišta baterija. U Mirafioriju još uvek, sva ulaganja koja su značajno ojačala njegovu vodeću ulogu u Evropi u pogledu elektrifikacije, započeli su i radovi na instaliranju proizvodnih jedinica za solarnu energiju s fotonaponskim panelima. Konačno, eksperimentisanje u gradu je još jedan aspekt koji vidi brzi razvoj između FCA i opštinskih vlada. U Torinu je potpisan sporazum o saradnji između Odeljenja za promet, infrastrukturu i mobilnost grada Torina i Fiat Chrysler Automobiles za vožnju – u gradskom prometu – integracije elektrifikovane mobilnosti s infrastrukturom upravljanja zonama ograničenog prometa ZTL.\nProizvodnja vozila i još ponešto\nPoslednjih godina, kompleks Mirafiori bio je svedok velikih obnova i rehabilitacija. Prvi značajniji radovi datiraju iz 2006. godine, kada je svečano otvoreno Motor Village. Deo istorijskog zida bukvalno je srušen u ulici Gate Zero u Piazza Cattaneo, koji je bio razdvajajuća linija između fabrike i grada više od jednog veka. U blizini Motor Villagea, poslovna zgrada u ulici Corso Orbassano nedavno je sanirana nakon velikog renoviranja i sada je sedište FCA banke. Oblast u ulici Via Plava, gde su se nekada pojavljivali novi automobili, takođe je preporođeno sa novom misijom da prati reformaciju tamošnjih industrijskih objekata. Zapravo, zgrade nekadašnje Radionice 2 sada su postale poslovna četvrt koja je od fundamentalnog značaja. Ovde su smešteni Centro Stile, Radionica Abarth i kancelarije FCA Services i CNH Industrial, kao i administracija Grupe, IT i računovodstveni odseci. Isto područje takođe je domaćin Heritage Hub-u, okruženju pozicioniranom između prošlosti i budućnosti, domaćinu odeljenja FCA Heritage i njegove misije je da zaštiti istorijsko nasleđe bez premca italijanskih brendova Grupe. Otvorena 2019. godine, impresivna zgrada je mesto rada, pružanja usluga i prodaje, ali je i uzbudljiv izlog sa preko 250 automobila iz istorijske kolekcije Grupe, koja je i danas izvor inspiracije. Konačno, FCA je uvek poklanjala veliku pažnju visokom obrazovanju, toliko da se jedan od kampusa Politehničkog univerziteta u Torinu sada nalazi u Mirafioriju, u ulici Corso Settembrini: Citadela dizajna i održive mobilnosti. Na kraju, ali ne najmanje važno, nedaleko od kompleksa Mirafiori stoji nekadašnja Fijatova fabrika u Rivalti. Kada se tamo završe radovi do početka sledeće godine, ona će postati globalni distributivni centar za rezervne delove brenda Mopar, koji će opsluživati Evropu, Bliski Istok, Afriku i druga tržišta širom sveta. Nekadašnji pogon za proizvodnju automobila - pušten u rad 1967. godine, mesto na kome su proizvedeni mnogi od najpoznatijih Fijatovih modela, uključujući Fiat 124 Spider, Dino, Ritmo i Bravo - pretvara se u inovativno skladište, zasnovano na principima energetske efikasnosti i ekološke održivosti, za skladištenje i distribuciju dodatne opreme i rezervnih delova. Novi centar će otpremati delove na preko 5.000 destinacija, što će rezultirati znatnim smanjenjem vremena isporuke do dilera i radionica.\nU Torinu, oktobra 2020. godine


Ruska i beloruska obaveštajna služba u stalnom kontaktu - 22.10.2020, Sputnik Srbija\nRuska i beloruska obaveštajna služba u stalnom kontaktu\nSaradnja ruskih i beloruskih obaveštajnih agencija nije povezana sa događajima u Belorusiji, ona je stalna u okviru Zajednice nezavisnih država, rekao je... 22.10.2020, Sputnik Srbija\n13:35 22.10.2020 (Osveženo: 01:02 26.08.2021)\n© Foto : press-služba prezidenta BelarusiSergej Nariškin i Aleksandar Lukašenko u Minsku\nSaradnja ruskih i beloruskih obaveštajnih agencija nije povezana sa događajima u Belorusiji, ona je stalna u okviru Zajednice nezavisnih država, rekao je novinarima portparol Kremlja Dmitrij Peskov.\n„Kao što vidite, ovde se radi o saradnji između obaveštajnih agencija, a u okviru Zajednice nezavisnih država postoje mehanizmi saradnje u svim oblastima, uključujući i rad obaveštajnih službi“, izjavio je portparol Kremlja komentarišući sastanak šefa ruske Spoljno-obaveštajne službe Sergeja Nariškina i predsednika Belorusije Aleksandra Lukašenka u Minsku.\n„Saradnja se odvija u punom obimu i nije povezana sa događajima u Belorusiji“, istakao je Peskov.\nOn je dodao da obaveštajne agencije obeju zemalja razmenjuju informacije, organizuju zajedničke događaje, međusobno se posećuju.\n„To je potpuno normalna saradnja unutar Zajednice nezavisnih država“, naveo je Peskov.\nOn je odbio da komentariše šta je cilj posete Nariškina Minsku.


EPCG ZA INVESTICIJE U 2021. DALA 22 MILIONA EURA - MontEnergija\nHome\tElektrična energija\tEPCG ZA INVESTICIJE U 2021. DALA 22 MILIONA EURA\nby korisnik1 18/08/2021\nUkupna investiciona ulaganja Elektroprivrede Crne Gore (EPCG) u prošloj godini su bila 21,74 miliona eura i najveći dio od te sume u iznosu od 14,82 miliona eura uloženo je u proizvodne kapacitete i kao avans za ekološku rekonstrukciju pljevaljske Termoelektrane (TE).\nOd 14,82 miliona 5,83 miliona se odnosi na ulaganje u proizvodne objekte, a 8,99 miliona na dati avans za ekološku rekonstrukciju Termoelektrane „Pljevlja“, koji obuhvataju projekte kapitalnog održavanja i projekte opšte namjene. Na modernizaciju proizvodnih objekata i nove projekte izdvojeno je 5,88 miliona eura, piše u izvještaju.\nKada ju u pitanju Crnogorski elektrodistributivni sistem (CEDIS) ukupna vrijednost planiranih investicija predviđenih odobrenim Investicionim planom za 2020.godinu bila je 27,73 miliona, od čega je CEDIS prošle godine realizovao investicije vrijedne 32,61 milion. Od te sume,piše u izvještaju,19.52 miliona odnosi na investicije koje su prema Investicionom planu bile predviđene za 2020. godinu, a preostali iznos se odnosi na investicije čija je realizacija bila predviđena za prethodne godine.\nU toku 2020. godine CEDIS je realizovao 41,21 odsto više investicija u distributivnu mrežu u odnosu na osmogodišnju prosječnu realizaciju (23,09 miliona je prosjek realizovanih investicija za period od 2012. do 2019. godina), stoga se prošla godina može smatrati rekordnom po realizaciji investicija u distributivnom sistemu.Osim ovih ulaganja, CEDIS je tokom 2020.godine otkupio elektroenergetsku infrastrukturu u vrijednosti od 3,60 miliona eura, konstatovao je regulator u izvještaju.\nCrnogorski elektroprenosni sistem (CGES) je u Investicioni plan za period od prošle do sljedeće godine planirao 44 investicije vrijednosti 58,60 miliona, od čega je završetak 12 investicija ukupne vrijednosti od 44,26 miliona Od ukupno 44 investicije planirane za trogodišnji investicioni period, 41 investicija je planirana za realizaciju u 2020. godini u vrijednosti od 17,23 miliona. Odobrene investicije su realizovane u vrijednosti od 13,56 miliona, što čini 79 odsto planiranog,konstatovano je u izvještaju.\nUkupni gubici u prenosnom sistemu u 2020.godini bili su 1,82 odsto u odnosu na ukupnu energiju koja je ušla u prenosni sistem i niži su od gubitaka ostvarenih tokom 2019. godine koji su iznosili 2,13 odsto. Stepen gubitaka u distributivnom sistemu nastavlja tendenciju pada i u 2020.godini.Ukupni gubici u distributivnom sistemu smanjeni su sa 22,76 odsto,\nkoliko su iznosili 2007. godine na 12,93 odsto u prošloj godini, navodi se u izvještaju.\nDeset proizvođača električne energije u prošloj godini je iz obnovljivih izvora steklo status povlašćenog proizvođača za 13 objekata koji proizvode električnu energiju iz obnovljivih izvora, dok je Hidroenergija Montenegro iz Berana, koja je do 2020.godine već posjedovala status povlašćenog proizvođača za sedam proizvodnih objekata, stekla status i za malu hidroelektranu ”Jelovica 1”. Električnu energiju koju proizvedu povlašćeni proizvođači otkupljuje Crnogorski operator tržišta električne energije (COTEE) po podsticajnim cijenama na osnovu zaključenih ugovora o otkupu električne energije.\nU 2020. godini je 21 povlašćeni proizvođač sa COTEE-om imao zaključen ugovor o otkupu proizvedene električne energije iz 33 proizvodna objekta. Tokom prošle godine nastavljen je trend izgradnje proizvodnih objekata iz obnovljivih izvora energije,započet tokom 2013. godine.Tako su tokom godine u pogon pušteni proizvodni objekti male hidroelektrane Paljevinska, Bukovica, Bistrica Lipovska,Kutska 1,Kutska 2,Mojanska 1, Mojanska 2, Mojanska 3, Pecka, Vrbnica, Ljevak,Slap Zete (nakon izvršene rekonstrukcije) i solarne elektrane Alliance i FSCG. Ukupna instalisana snaga svih elektrana u Crnoj Gori na kraju 2020.godine iznosila je 1.048,127 MW (megavat), navodi se u izvještaju.\nKada se cijena električne energije za domaćinstva svede na paritet kupovne moći, ona je u Crnoj Gori ispod prosjeka za EU. Prema podacima EPCG, konstatovano je u izvještaju.\nZnačajno veći profit CGES-a ostvaren u 2020. godini u odnosu na prethodnu godinu je u najvećoj mjeri rezultat puštanja u rad podmorskog kabla krajem 2019. godine i većih prihoda od alokacije kapaciteta koji se po tom osnovu ostvaruju, konstatovano je u izvještaju.


► Grčka o izjavi Rusije: Primer nepoštovanja i nerazumevanja sveta\nMinistarstvo spoljnih poslova Grčke večeras je kao "primer nepoštovanja" i "nerazumevanja sveta" ocenilo izjavu predstavnice ruskog Ministarstva spoljnih poslova Marije Zaharove koja je, kako je preneto u Atini, "zapretila posledicama" zbog proterivanja ruskih diplomata iz Grčke.\nRusija je danas optužila Grčku da učestvuje u "prljavim provokacijama" u vezi s očekivanim ulaskom Makedonije u NATO, omogućenim postizanjem sporazuma Atine i Skoplja o rešavanju spora oko naziva Makedonije.\nMoskva se još početkom ove godine usprotivila tom sporazumu, a Grčka je prošle nedelje odlučila da protera dvoje ruskih diplomata i da zabrani dolazak još dva, jer je utvrdila da su organizovali, finansirali i podsticali grčke ekstremno deničarske krugove i crkvene zvaničnike da protestuju protiv sporazuma s Makedonijom.\nDanas je portparolka ruskog Ministarstva spoljnih poslova Marija Zaharova iznela tvrdnju da je Grčka to učinila pod pritiskom NATO i da postupak Grčke "neće proći bez posledica" koje nije navela.\nMinistarstvo spoljnih poslova Grčke je odgovorilo da je izjava Zaharove "karakterističan primer nepoštovanja druge zemlje, kao i nerazumevanja savremenog sveta u kojem države, bez obzira na veličinu, imaju autonomiju i mogu da vode nezavisnu, višestranu i demokratičnu spoljnu politiku".\nMinistarstvo dalje kaže da je "takva negativna logika uostalom i motivisala četiri državljanina Rusije na aktivnosti koje su dovele do njihovog proterivanja ili zabrane ulaska u Grčku".\nGrčko ministarstvo ponavlja da su "činjenice (o tome) na osnovu kojih je postupila Grčka, blagovremeno predstavljene ruskim vlastima", a da "osim toga, sama vlast Rusije vrlo dobro zna šta rade njeni ljudi".\nDok je Grčka, kako takođe podseća njeno ministarstvo u saopštenju, "od samog početka nastojala da razdvoji aktivnosti tih osoba od zvanične ruske spoljne politike, predstavnica ruskog ministarstva inostranih poslova (Zaharova) današnjom izjavom kao da želi da legitimizuje te ilegalne aktivnosti".\n"Stalno nepoštovanje Grčke mora prestati", ukazuje ministarstvo u Atini i naglašava da "niko nema prava niti može da se meša u njene unutrašnje stvari".\nMinistarstvo spoljnih poslova zaključuje da su "nedostojne komentara neosnovane tvrdnje prema kojima je odluka doneta pod pritiskom drugih, i te tvrdnje pokazuju mentalitet ljudi koji ne razumeju principe i vrednosti grčke spoljne politike".


01/11/2019 04/11/2019 deblokada\nKonstantne posjete Brčko distriktu, ulaganje iz Republike srpske i Republike Srbije, neke su od metoda kojima srpska politika želi ovladati ovim gradom na Savi. To im dobro ide jer, prije svega, bošnjačka politika nije zainteresovana za ovo strateško mjesto koje dijeli entitet RS na dva dijela. Ta pasivnost Sarajeva proizvodi stvarnost u kojoj Brčko ne razdvaja, već spaja dva dijela RS-a. Jedino opravdanje nosiocima bošnjačke i probosanke politike je što imaju uteg u Sarajevu u vidu kvazigrađanske mase koja u borbi Bošnjaka protiv antidržavnih politika vidi nacionalizam jednak onom velikosrpskom i velikohrvatskom. Evo jednog od dokaza strateškog anganžmana srpske politike u ovladavanju Distriktom:\nPredsjednik Vlade Republike srpske Radovan Višković i ministar za naučnotehnološki razvoj, visoko obrazovanje i informaciono društvo u Vladi Republike srpske Srđan Rajčević sastali su se u petak u Brčkom s gradonačelnikom Brčko distrikta BiH Sinišom Milićem i šefom Odjeljenja za stručne i administrativne poslove Srđanom Blažićem.\nGradonačelnik Milić istakao je da ova posjeta potvrđuje kontinuitet podrške koju Brčko ima od Vlade Republike srpske i u prethodnim sazivima, saopćeno je iz Vlade Brčko distrikta.\n“Pričali smo o nekim novim projektima, vidovima saradnje, mogućnostima unapređenja te saradnje, a, između ostalog, i oblasti informacionih tehnologija, ali i o nekim drugim važnim, prije svega, infrastrukturnim pitanjima. Ovom prilikom sam informisan od premijera da je Republika srpska, a što sve svjedoči o toj jednoj pozitivnoj saradnji, od 2008. godine pa do danas, sa 56 miliona konvertibilnih maraka pomogla Brčkom u smislu isporuke električne energije po cijenama konzumenata u Republici srpskoj. Da smo se pridržavali arbitražne odluke i snabdijevali električnom energijom u tom dijelu kako je tamo predviđeno, od strane Federacije BiH šest mjeseci i šest mjeseci iz Republike srpske, građani Distrikta bi sasvim vjerovatno imali skuplju struju i do 30 ili 40 posto”, istakao je gradonačelnik Milić.\nOn je dodao da je tema bila i izgradnja autoputa iz pravca Banje Luke prema Bijeljini, a koji prolazi kroz Brčko te da će taj projekt, kao i projekt plinofikacije, odnosno prolaska magistralnog plinovoda kroz Brčko distrikt BiH, opet u pravcu Banje Luke, zahtijevati još intenzivniju saradnju u narednom periodu.\n“Bez saradnje institucija Republike srpske i Distrikta taj projekt ne može biti na pravi način realizovan. Mi ćemo u četvrtak na sjednici Vlade imati plan parcelacije za izgradnju autoputa od Brčkog prema Bijeljini i dalje prema Rači. Isto tako za Brčko distrikt BiH zanimljiv projekt je magistralni plinovod koji mi u tom planu parcelacije planiramo da radimo skupa s izgradnjom autoputa od Bijeljine, od granice sa Srbijom pa sve preko Banje Luke, Prijedora i do Novog Grada. Taj projekt je zanimljiv za sve građane bez obzira na nacionalnu, vjersku ili bilo kakvu drugu pripadnost. To je najpovoljniji energent za privredu i kada se dođe u poziciju da se ima plinofikacija postaje se i atraktivniji za određene investicije”, naglasio je premijer Višković.\nOn je dodao da će u Uredu Vlade Republike srpske u Brčkom biti uvedena praksa da barem jednom mjesečno jedan od ministara boravi u tom uredu.\nPremijer Višković i gradonačelnik Milić su sa svojim saradnicima obišli obdanište u naselju Ilićka, koje se gradi sredstvima Vlade Republike Srbije, a uz pomoć Vlade Republike srpske. Vlada Republike Srbije izdvojila je milion konvertibilnih maraka za projekt izgradnje, a trenutno je u toku faza javne nabavke za opremanje i vanjsko uređenje obdaništa. Delegacije Republike srpske i Distrikta također su obišle prostorije Ureda Vlade Republike srpske u Brčkom, saopćeno je iz Vlade Brčko distrikta.\nPredsjednik i ministar iz Vlade RS kod gradonačelnika Brčkog\n← Ozvaničen početak pripremnih radova na izgradnji Bloka 7\nJOŠ 10 DANA! Dodik predložio novi rok za provođenje sporazuma SDA, HDZ-a i SNSD-a →


Otkrivena cena novog Vyrus Alyen 988 modela uz sve ostale detalje - AutoExclusive - Auto vesti, Novi, Luksuzni, Polovni automobili...\nIako nas svojim izgledom podseća na rekvizit post-apokaliptičnog naučno fanstatičnog filma, ovaj motor je konačno došao do proizvodne trake i može biti vaš. Njegovo ime je Vyrus Alyen 988, a nastao je kao delo butik radionice iz Italije, koja je svoje ime napravila upravo zahvaljujući modelima poput ovog.\nNjihovo najnovije izdanje pozajmilo je 1285 L-twin motor od prethodne generacije Ducati Panigale, koji proizvodi 205 bhp pri 10.500 rpm. Ram, sa druge strane, pripada isključivo Vyrus modelu, a napravljen je od magnezijuma. Njegova baza točkova je za 140 mm duža u odnosu na model od kog je Alyen pozajmio pogonski sklop, dok je veći deo njegovog ela kreiran od karbonskih vlakana. Točkovi su takođe karbonski, a u slučaju da želite karbonsko-keramičke kočnice koje će se savršeno uklopiti sa njima, ta opcija vam je na raspolaganju.\nMoramo naglasiti da ovaj motor nije neobičan samo zbog svog nekonvencionalnog izgleda – on se otarasio tradicionalne viljuške u korist neobične postavke upravljača. Prednji točak povezan je sa ramom uz pomoć viljuške koja deluje kao da bi prirodnije izgledala u zadnjem delu motora, dok je upravljač akcentovan čeličnim kablovima.\nBrojni veliki proizvođači poigravali su se ovim konceptom u prošlosti, ali se ideja po svemu sudeći nikada nije primila, dok je Vyrus jedina kompanija koja je istrajala u svojoj nameri. Oni su se verovatno držali te putanje jer se idealno uklapa uz divlju estetiku, ali i zbog činjenice da je ovaj motor kolekcionarski primerak u koji će se entuzijasti širom sveta zaljubiti na prvi pogled.\nJoš jedan detalj koji će vas oboriti sa nogu jeste njegov upravljač, koji je proizveden CNC metodom od jednog bloka aluminijumske legure poznate kao Ergal, a dobio je štitnike koji su kreirani od karbona. Prema navodima, ovaj model će koštati oko 100.000 dolara.


Počeo Sajam namještaja u Kelnu, sedam kompanija na štandu BiH - Klix.ba\nPrivreda Počeo Sajam namještaja u Kelnu, sedam kompanija na štandu BiH\nPočeo Sajam namještaja u Kelnu, sedam kompanija na štandu BiH\n16.1.2017. u 10:34\nVanjskotrgovinska komora BiH IMM Cologne\nVanjskotrgovinska komora Bosne i Hercegovine (VTK BiH) organizirala je sedmi put nastup bh. kompanija na Međunarodnom sajmu namještaja i interijera IMM Cologne, koji je počeo danas u Kelnu (Njemačka) i traje do 22. januara ove godine.\n"Na zajedničkom štandu Bosne i Hercegovine na sajmu IMM Cologne 2017, koji je površine 210 m2, svoje izvozne kolekcije namještaja predstavlja sedam bh. firmi, i to: Boksit a.d. Milići, Bosnian Beech Board d.o.o. Visoko, FEF Export-Import d.o.o. Sarajevo, H.M.M. d.o.o. Gradačac, Lignacon d.o.o. Teslić, Namještaj/Solidwood d.d. Gradačac i Woodteam d.o.o. Ilijaš", kazali su Feni iz VTK BiH.\nNa štandu Bosne i Hercegovine izložen je, između ostalog, tapacirani namještaj, masivni hrastov namještaj, trpezarije, spavaće sobe, klub stolovi, komode, regali za dnevnu sobu, uredske stolice i fotelje te tapacirane stolice, barske stolice i fotelje.\nNastup Bosne i Hercegovine na IMM Cologne 2017 finansijski je podržala VTK BiH i Ministarstvo vanjske trgovine i ekonomskih odnosa BiH.\nTokom šest godina izlaganja u Kelnu, VTK BiH je u okviru grupnog štanda podržala 46 nastupa firmi iz cijele BiH, a uzevši u obzir sudjelovanje pojedinih firmi na više sajmova, podržala je ukupno 29 različitih kompanija koje ukupno zapošljavaju više od 6.700 radnika.\nBonitetno pouzdane kompanije u BiH ostvarile 17,4 milijarde KM prihoda\nSvjetske berze 3\nObjavljen izvještaj 18\nOdržan prvi "Hifa Oil Student Competition 2019"\n1h 26min 0\nPažljivo planirajte 1\nZnate li koliko novca zapravo treba trošiti na godišnji odmor?\n1h 44min 20\nForum Zhuhai 2019. 27\n1h 56min 27


Srbija uzima 51,6 miliona evra od MMF | Novosadski informativni portal 021\nSrbija uzima 51,6 miliona evra od MMF\n11:42 > 12:32\nSrbija će sutra povući 51,6 miliona evra od Međunarodnog monetarnog fonda, što je približno 15 odsto raspoloživih sredstava iz sedme tranše, saopštila je Narodna banka Srbije.\nTa sredstva Srbija će povući pošto je Odbor izvršnih direktora MMF-a 8. aprila okončao sedmo, poslednje razmatranje stend-baj aranžmana koji ističe sredinom aprila. MMF je pozitivno ocenio sprovodjenje dogovorenog ekonomskog programa i time je Srbiji omogućeno povlačenje oko 353,5 miliona evra za jačanje deviznih rezervi.\nPovlačenjem dela sedme tranše, od ukupno odobrenog stend-baj aranžmana od 2,9 milijardi evra, iskorišćena sredstva će dostići oko 1,5 milijardi, navodi se u saopštenju NBS i dodaje da to predstavlja 293 odsto kvote Srbije u MMF-u. Odbor direktora MMF-a ocenio je da je uspešna realizacija ekonomskog programa, podržanog stend-baj aranžmanom, pomogla da tokom globalne finansijske krize budu ublaženi i otklonjeni nepovoljni efekti na Srbiju.